Mentalno zdravlje - tema društvenog dijaloga - Caritas Srbije\nMentalno zdravlje – tema društvenog dijaloga\nPredstavnici Caritasa Srbije, kao organizacije koja je već duže od 20 godina aktivna na polju mentalnog zdravlja, učestvovali su na tematskom dijalogu „Zaštita i unapređenje prava građana u oblasti mentalnog zdravlja“ koji je u organizaciji Ministarstva za ljudska i manjinska prava i društveni dijalog održan 8. jula 2021.godine u palati “Srbija”. Učesnici dijaloga bili su predstavnici resornih ministarstava Vlade Republike Srbije, akademske zajednice, civilnog sektora, političkih stranaka, medijskih udruženja.\nUčesnici su dijalog ocenili kao konstruktivan, i uz poruku da je mentalno zdravlje – zdravlje, u cilju unapređenja mentalnog zdravlja u Republici Srbiji dogovorili sledeća\n● Doneti novi zakon kojim se regulišu uslovi za obavljanje psihološke delatnosti (postojeći je uopšten i ne reguliše sve oblasti psihološke delatnosti);\n● Jedinstveni registar pojedinaca, strukovnih organizacija, institucija i privatnih organizacija koje se bave očuvanjem i unapređenjem mentalnog zdravlja;\n● Formiranje centara,savetovališta, za preventivnu zaštitu, unapređenje mentalnog zdravlja i pružanja psiloško-socijalnih usluga na lokalnom nivou (nezavisno od zdravstvenih centara);\n● Preporuka da medijsko izveštavanje bude u skladu sa zaštitom ličnosti žrtava kao i destigmatizacija korisnika psihološko-socijalnih usluga (kroz stručne, eduktivne sadržaje približiti i ohrabriti pojednice za korišćenje usluga);\n● Uvesti obaveznu edukaciju stručnjaka u obrazovanju, vaspitanju i adekvatnom usmeravanju dece u riziku, a u vezi sa mentalnim zdravljem;\n● Uvesti obaveznu edukaciju o mentalnom zdravlju i prepoznavanju mentalnih smetnji u primarnoj zdravstvenoj zaštiti;\n● Edukacija za pomagače (jedinstvena edukacija za stručnjake,pružaoce pomoći u oblasti mentalnog zdravlja);\n● Sprovođenje kontinuirane primarne prevencije na svim nivoima i uzrastima radi podizanja svesti kod građana Republike Srbije o značaju i uticaju mentalnog zdravlja na ukupan zdravstveni status i kvalitet života (najpre kroz informisanje i edukaciju iz oblasti mentalne higijene počev od najmlađih uzrasta);\n● Uspostaviti veću saradnju resornih Ministarstava i nevladinih organizacija iz oblasti unapređenja mentalnog zdravlja;\n● Vratiti u obrazovni sistem formalno obrazovanje u oblasti mentalnog zdravlja;\n● Uvažavajući stav učesnika današnjeg dijaloga, Ministarstvo za ljudska i manjinska prava i društveni dijalog nastaviće sa organizovanjem dijaloga na temu mentalnog zdravlja.\nCaritas Srbije pozdravlja ovu inicijativu i pokretanje društvenog dijaloga na ovu izuzetno značajnu temu i izražava nadu da je to samo prvi korak u procesu unapređenja mentalnog zdravlja u Srbiji.


Vesti izvor: Kamatica, Tanjug, Blic\nŠef Kancelarije Svetske banke u Srbiji Lu Brefor izjavio je danas da se stanje u srpskoj ekonomiji može porediti sa visokim nivoom holesterola u ljudskom organizmu, odnosno sa visokim javnim dugom koji je premašio 45 odsto bruto domaćeg proizvoda (BDP) i preti da bude uvećan za još 10 odsto.\nAko bi se budžetski deficit povećao sa 4,25 odsto BDP-a na šest ili čak sedam odsto BDP-a, kako je to upozorio Fiskalni savet, to bi značilo dodatnih 3,2 milijardi evra, što je vrednost izgradnje Koridora 10, upozorio je Brefor.\nJedno od rešenja moglo bi da bude osnivanje Razvojne banke, ali bi trebalo biti oprezan da se ona ne zloupotrebi, kazao je Brefor.\nJavni sektor nije osetio krizu\nU javnom sektoru radi oko 440.000 ljudi koji imaju za 27 odsto veće plate od onih u privatnom sektoru.\n- Zamrzavanje plata u javnom sektora će biti teška odluka, ali treba imati u vidu da u privatnom sektoru 400.000 ljudi nije samo trpelo zbog niskih plata, već je bilo bez posla - kazao je Brefor.\nU uvodnom izlaganju na letnjem Vivaldi forumu u Mokroj gori koji organizuje Ekonomski institut iz Beograda i Mokrogorska škola menadžmenta, Brefor je naveo da bi trebalo uraditi "više sa manje sredstava", odnosno povećati produktivnost u privredi, efikasnije sprovoditi socijalnu zaštitu, nastaviti sa "giljotinom propisa" da bi se poboljšalo poslovno okruženje i primeniti stožije kriterijume za javnu potrošnju.\nNova vlada mora biti hrabra i odvažna\nŠto se tiče nove vlade, Brefor je rekao da ona mora biti hrabra i odvažna u svojim namerama i odlukama i čvrsta u sprovođenju svojih planova, jer se radi o teškom zadatku.\nTek sledeća vlada će moći da se posveti investicijama i rastu privrede na dobrobit Srbije, ukoliko prethodna obavi bolne rezove, rekao je Brefor i podsetio da je takve oštre mere sprovela litvanska vlada, koja se ne menja već drugi mandat.


Partnerstvom do održivog razvoja grada – Zrenjanin\nPartnerstvom do održivog razvoja grada\nPovodom 64. rođendana, list „Zrenjanin” nedavno je organizovao skup „Partnerstvom do održivog razvoja grada”. Predstavnici gradske vlasti, lokalni privrednici i drugi akteri javnog života tom prilikom razgovarali su o mogućim pravcima razvoja grada i regiona u kojima trenutno žive i privređuju.\nPartnerstvo između predstavnika javne vlasti i privatnog sektora u procesu lokalnog razvoja osigurava da je planirano upravo ono što je potrebno sa stanovišta onih koji će i predstavljati „motor” razvoja u narednom periodu, a to su predstavnici lokalne poslovne zajednice. Redovna i intenzivna komunikacija između predstavnika vlasti na lokalnom nivou i privrednika po pravilu doprinosi boljem međusobnom razumevanju i novim idejama za unapređenje uslova poslovanja. Moderno upravljanje lokalnom zajednicom pretpostavlja da donosioci odluka na lokalnom nivou uvažavaju stavove i potrebe privrede prilikom kreiranja procedura, određivanja lokalnih fiskalnih nameta, određivanja prioritetnosti infrastrukturnih projekata, strateškog planiranja lokalnog razvoja itd.\nKonferencija je bila podeljena u dva panela. Učesnici prvog, posvećenog ekonomskim pitanjima, gotovo su jednoglasno konstatovali da je najveći problem u gradu visoka nezaposlenost i da napore sračunate na rešavanje ovog problema u narednom periodu treba usmeriti u dva pravca. Prvo, u one aktivnosti za koje treba više finansijskih sredstava (obilaznica, fabrika vode, sanacija puta prema Novom Sadu, izgradnja dodatne trake puta prema Beogradu, privlačenje velikih stranih investitora). Za realizaciju ovih ciljeva treba iskoristiti činjenicu da trenutno imamo ljude iz našeg grada na veoma visokim funkcijama (pre svega ministra privrede u Vladi Srbije). Drugu grupu ciljeva predstavljaju oni za čije ostvarivanje ne treba mnogo novca, već daleko više znanja, volje i htenja, dobre organizacije, inovacija (identifikovanje novih prioritetnih sektora, poput razvoja IT delatnosti u gradu, modernizacija i povećanje efikasnosti gradske uprave i lokalnih javnih preduzeća). Pri tome, istaknuto je da lokalna samouprava podjednaku pažnju treba da posveti i postojećim, domaćim preduzetnicima i privrednicima, a ne samo privlačenju stranih kompanija.\nU drugoj raspravi, posvećenoj neekonomskim oblastima, učestvovao je predstavnik arhitektonske branše, a bili su tu i sagovornici iz sporta i kulture. Bitan zaključak koji je proizašao iz vrlo kvalitetne i sadržajne diskusije jeste da se i u ovim oblastima mora primeniti načelo efikasnosti ulaganja, te da je potrebno unapređivati oblast finansiranja sporta i kulture (rangiranje po prioritetu, sameravanje troškova, transparentnost procedura… ).\nUčesnici su konstatovali da sport, kultura i graditeljsko nasleđe treba iskoristiti za izgradnju pozitivnijeg imidža Zrenjanina.\nKako obezbediti kadrove koji su potrebni lokalnoj privredi?\n← STARI ZANATI – NOVE IDEJE: POD „ČAROBNIM DRVETOM”, OPLEMENjENI SVET MAŠTE, RUČNO STVARANE LEPOTE I TRADICIJE\nNADOMAK BANATSKOG DESPOTOVCA PRVA FARMA „TENISA” U SRBIJI →


Rusija daje velike olakšice stranim investitorima - Sputnjik Srbija\n16:40 24.10.2018 Preuzmite kraći link\nRusija želi da formira maksimalno povoljne uslove za strane investitore kako bi ceo niz regiona dobio ozbiljne olakšice, izjavio je predsednik Rusije Vladimir Putin.\n„Rusija želi da formira maksimalno povoljne uslove za strane investicije, uključujući i italijanska ulaganja i tehnologije: pojednostavljuje se i administracija, pravi se najsavremenija infrastruktura, investitorima se daju ozbiljne olakšice u celom nizu regiona Rusije“, rekao je Putin na sastanku sa premijerom Italije Đuzepeom Kontijem i rukovodiocima italijanskog biznisa.\nPrema njegovim rečima, veliki posao na privlačenju stranog kapitala vodi ruski Fond direktnih investicija.\nRuski predsednik je ukazao da je njegovoj državi veoma važna reputacija pouzdanog partnera u sferi isporuka energenata i nastavlja rad u tom pravcu.\nItalija je danas, nakon Nemačke, najveći potrošač ruskog gasa u Zapadnoj Evropi.


Vijeće ministara BiH: Smanjenje voznog parka i broja službenih telefona – Magazin Plus\nHome/Vijeće ministara BiH: Smanjenje voznog parka i broja službenih telefona\nIz Vijeća ministara BiH saopšteno je da će donošenjem pravilnika o uslovima nabavke i načinu korištenja službenih vozila u institucijama BiH biti izbjegnuta različita i proizvoljna rješenja institucija BiH u oblasti nabavke automobila koja su postojala u prethodnom periodu.\nPrimjenom ovog pravilnika vozni park će biti smanjen za oko 100 službenih vozila koja se koriste u institucijama BiH, odnosno bit će ostvarena budžetska ušteda od oko 900.000 KM na godišnjem nivou.\nUsvajanjem pravilnika o korištenju službenih telefona bit će ostvarene uštede u budžetu institucija BiH od oko 700.000 KM. Primjenom pravilnika značajno se smanjuje broj zaposlenih i državnih službenika koji će koristiti službene mobilne telefone, a bit će smanjeni i maksimalni iznosi za korištenje fiksnih telefona u institucijama BiH.\nPravilnikom o korištenju sredstava za reprezentaciju za 1.104.572 KM smanjuje se godišnji limit reprezentacije za sve institucije, s tim da se Pravilnik ne odnosi na Parlamentarnu skupštinu BiH.\nS obzirom da je za provođenje ovih pravilnika neophodno donijeti posebne pravilnike unutar institucija, njihova primjena će početi 1. januara naredne godine.\nVijeće ministara razmotrio je Pregled realizacije zaključaka Vijeća ministara BiH za period od od 1. januara do 31. decembra 2013. godine, u kojem se navodi da su od 224 zaključka realizovana 173, ili 77 posto, dok je nerealizovan 51 zaključak.\nZadužena su ministarstva i druge institucije koje nisu u cijelosti realizovale zaključke Vijeća ministara BiH da ih bez daljeg odlaganja u cijelosti provedu, te da ubrzaju aktivnosti za zaključke čija realizacija zahtijeva duži vremenski period ili saradnju sa drugim institucijama.\nZaključeno je da i ubuduće realizacija zaključaka Vijeća ministara treba da bude prioritet svih ministarstava i drugih institucija.\nKreće projekt izgradnje zajedničkog prečistača za Vogošću, Ilijaš i Brezu


Захвалност Еквадору за принципијелну подршку по питању КиМ и поштовање међународног права | Socijalistička partija Srbije\nZahvalnost Ekvadoru za principijelnu podršku po pitanju KiM i poštovanje međunarodnog prava Vesti\n20 juna, 2020 u 09:20\nPrvi potpredsednik Vlade i ministar spoljnih poslova Ivica Dačić razgovarao je telefonom sa ministrom inostranih poslova Republike Ekvador Hose Valensijom.\nMinistar Dačić je informisao ministra Valensiju o aktuelnoj epidemiološkoj situaciji u Srbiji izazvanom virusom COVID-19 i koracima usmerenim na postepenu normalizaciju stanja i ukidanje restriktivnih mera.\nIzrazio je solidarnost sa narodom i Vladom Ekvadora povodom situacije u toj zemlji kao i saučešće zbog izgubljenih ljudskih života, uz nadu da će situacija uskoro biti uspešno prevladana.\nObostrano je potvrđena spremnost za dalje jačanje političkog dijaloga razmenom poseta na visokom nivou i uspostavljanjem redovnog dijaloga između dva MIP-a, nakon normalizacije prilika u obe zemlje.\nPored bilateralnih tema, razgovarano je i o saradnji u multilateralnim forumima. Ministar Dačić je zahvalio na principijelnoj poziciji Ekvadora po pitanju nepriznavanja JPNK uz obostrano naglašenu opredeljenost dve zemlje za poštovanje osnovnih principa međunarodnog prava.\nMinistar Dačić je podsetio na otvoren poziv za posetu ministra Valensije Srbiji, uz očekivanje da će poseta biti realizovana čim se za to steknu uslovi.


Tereza Mej će se potruditi da Sporazum o Bregzitu bude usvojen china radio international\nTereza Mej će se potruditi da Sporazum o Bregzitu bude usvojen\n2018-11-20 14:44:48 cri\nBritanska Premijerka Tereza Mej je na jučerašnjem godišnjem zasedanju Udruženja industrije Velike Britanije izjavila da je Predlog sporazuma o Bregzitu u skladu sa interesima zemlje i da će uložiti napore u njegovo usvajanje.\nMej je u obraćanju na zasedanju pred britanskim poslovnim liderima ocenila kao sveobuhvatan predlog sporazuma, o kome je nedavno Velika Britanija postigla dogovor s EU.\n„Ovo je veoma dobar sporazum za Veliku Britaniju. On odgovara želji koju su britanski glasači pokazali 2016. godine na referendumu i garantuje pre svega zapošljavanje i prosperitet u Velikoj Britaniji", ocenila je britanska premijerka.\nOna je rekla da je predlogom sporazuma predviđeno uspostavljanje zone slobodne trgovine i ostvarenje nulte stope carine između Velike Britanije i EU.\n„Svet se brzo razvija i menja, a geografski položaj Velike Britanija se ne može promeniti. Evropa je nam uvek najbliže robno tržište. Vitalno je važno da imamo granicu koja nam obezbeđuje slobodan promet robe", podvukla je Mej.\nPremijerka je predložila domaćim kompanijama da putem investicija i istraživanja pomognu Velikoj Britaniji da postane buduća kreativna fabrika, koja će biti vodeća u novim tehnologijama i moći da naučna dostignuća pretvara u motor za privredni razvoj. „Vlada planira da udeo budžeta za tehnološko istraživanje i razvoj u nacionalnom dohotku poveća na 2,4 odsto", dodala je Mej.\nBritanska premijerka će kasnije u toku nedelje otputovati u Brisel, gde će se sa predsednikom Evropske komisije Žan-Klodom Junkerom dogovoriti o konačnom sporazumu o Bregzitu.\nNa specijalnom samitu EU zakazanom za nedelju (25. novembar), lideri 27 članica EU će doneti konačnu odluku da li će sporazum biti usvojen.


O nama - ZIP\nZa lepše, zelenije i uređenije poljanče\nZajednička akcija Blok 70 i 70A\nSačuvajmo naš parkić\nUdruženje građana Kotež\nZdružene inicijative i pokreti(ZIP) su neformalna mreža komšijskih udruženja nastala s ciljem da pojedince i grupe osnaži u ostvarivanju prava na bolji grad po meri građana. Kroz svoj rad zalaže se za transparetnije vođenje javnih politika u domenu planiranja razvoja gradskih celina podstičući vrednosti participativnog odlučivanja.\nOsnovni fokus je rešavanje komunalnih, ekoloških i urbanističkih problema, ali sa jasnom vizijom strateškog promišljanja koncepta održive i funkcionalne infrastrukture, snažnih socijalnih politika solidarnosti i decentralizovanog upravljanja. Takođe, cilj nam je osnaživanje i zagovaranje građanskog aktivizma, kao snažnog stuba političkog delovanja koje ima za cilj pritisak, kontrolu i pozivanje na odgovornost institucija i aktuelne uprave, koja god ona bila.\nNačela i vrednosti zelenih politika preuzimamo kao temelj za nadogradnju u odnosu na pojedinačna iskustva i pravno ekonomski okvir našeg društva u okruženju i okolnostima u kojima danas delujemo, kako bismo sutra mogli da demokratičnije upravljamo. Zalažući se za ideju snažnih lokalnih zajednica, a želimo da u budućnosti pomognemo institucijama da preuzmu zakonsku ulogu i deluju u najboljem javnom interesu, a ne interesu pojedinaca i interesnih grupa.\nIstičemo da, iako se bavimo aktivizmom što predstavlja neku vrstu lokalne i javne politike, ova mreža predstavlja nezavisno i nenstranačko telo, i ne sme biti zloupotrebljena u dnevno-političke svrhe, niti sklapati stranačke koalicije. U izuzetnim situacijama dozvoljeno je tražiti jednosmernu i neuslovljenu pomoć stranke u smislu podrške za odeđenu akciju, a radi ostvarenja snažnijeg uticaja, kako na zajednicu od interesa tako i na lica i institucije odgovorne za konkretnu akciju. Svaka od članica je slobodna da sarađuje i i bude bliska sa političkom strankom i pokretom kojom želi, ali o tome mora obavestiti ostale članice, te u svojim istupanjima mora jasno i nedvosmisleno da istakne pojedinačnu, a ne grupnu povezanost.\nMreža na taj način predstavlja rezervoar znanja i iskustava različitih gerilskih i institucionalnih borbi a istovremeno je i generator za pokretanje novih tema i detektovanja problema s kojima se na dnevnom nivou suočavaju gradjani. Sa idejom medjusobne razmene iskustava i jačanja kapaciteta u pogledu zagovaranja novih načina sprovodjenja lokalnih i javnih politika.\nStoga, dugoročni cilj je da ove borbe ne ostanu individualne i trenutačne borbe sa pojedinačnim problemom sa kojima se određeni deo grada susreće, već da ih učinimo integrisanim delom propisa i praksi radi sistemskog rešavanja sličnih problema na nivou celog grada.\nPokretanje web platforme podržala:\nRERI Odbranimo Teslu\nDESIGN BY SCROLO\tBlog Gutener\tTheme by\tKeon Themes


RIZIČNE I PROFITABILNE Evo kako su različite države regulisale pitanje BITKOINA\nIstina, većina investitora su kripto-valute označili kao rizičan, ali izuzetno profitabilan vid kapitala. Drugi su međutim, ceneći nezavisnost bitkoina od centralnih banaka i njegov ograničen broj, otišli toliko daleko da su ga poredili sa zlatom po nekim karakteristikama. Ipak, činjenica je da su digitalne valute jedinstven ekonomski institut koji nije sličan nijednom tradicionalnom obliku imovine ili sredstvu plaćanja. A uspon njihove popularnosti i vrednosti koji se meri stotinama procenata na kvartalnom nivou u 2017, do sada nije viđen.\nPrednosti i mane neregulisanog tržišta kriptovaluta\nTransakcije koje se obavljaju u ovim valutama nezavisne su od formalnih bankarskih sistema što uvid u ostvaren profit i sistem oporezivanja čini praktično nemogućim za praćenje. Tako anonimnost ulaznih i izlaznih adresa u transakcijama čini kriptovalute izuzetno pogodnim sredstvom za pranje novca poredeći sa izbegavanja finansijskih institucija, složene mreže propisa i korišćenja ofšor računa.\nTako Evropska unija nije posebno regulisala bitkoin kao valutu, ali ga nije ni zabranila. Bilo je pokušaja da se kriptovalute podvedu pod Electronic Money Directive (2009/110/EC), jer su se kriptovatue delimično mogle podvesti pod definiciju elektronskig novca iz pomenute regulative, ali bez uspeha. Kriptovalute su otpale i iz Payment Services Directive (2007/64/EC), najviše zbog neprimenjivosti pravila o emitovanju virtuelnog novca.\nOd početka godine, u javnosti se pominje da Narodna banka Kine intenzivno sprema detaljnu regulaciju oblasti digitalnih valuta, s obzirom da se 50 odsto vrednosti bitkoina nalazi upravo u ovoj zemlji. Odnos nove kineske regulative prema Bitcoin-u umnogome će uticati na njegovu buduću vrednosti i odnos drugih zakonodavstava prema novoj valuti, piše sajt Milic.


"Kritikujete nas iz politike za svaku grešku i glasno tražite svoja prava" Borenović kaže da je SLOBODA MEDIJA jedan od pokazatelja snage demokratske države - Srpskainfo\nSloboda nije da se o njoj govori jedan dan, a svaki drugi da se radi na porobljavanju. Tako je i sa slobodom medija. Slobodni mediji jesu odraz slobodnog društva, a o slobodama u našem društvu dovoljno govori činjenica da prijetnje, uvrede i fizički napadi na novinare prolaze uglavnom nekažnjeno.\nBorenović kaže da medijski radnici u Republici Srpskoj zaslužuju poštovanje svakog dana umjesto floskula koje se upućuju svakog 3. maja, na Dan slobode medija.\n– Već skoro tri godine nalogodavci pokušaja ubistva poznatog banjalučkog novinara nisu identifikovani, imamo primjere brutalnih i javno objavljenih prijetnji novinarima od strane imenovanih zvaničnika koji budu sankcionisani samo verbalnom osudom, a pravosuđe ih odbacuje. Dok novinari u vrijeme pandemije rizikuju svoje živote i rade pod posebno otežanim uslovima, obećanu finansijsku pomoć dobijaju samo podobni mediji. Psovke, uvrede, selektivan pristup… spisak je dug, a današnji dan treba da bude podsjetnik koliko kao društvo još treba da napredujemo da bismo postigli stepen sloboda kao u demokratski razvijenim zemljama – ističe Borenović.\nOn kaže da je krajnje vrijeme da se napad na novinare počne tretirati kao napad na službena lica i da od strane PDP postoji podrška toj inicijativi.\n– Poštovani novinari, uz čestitku povodom Dana slobode medija, upućujem vam i poziv da još snažnije kritikujete sve negativne pojave u društvu, kritikujete nas iz politike za svaku grešku i glasno tražite svoja prava. Trudim se i trudiću se uvijek da svojim postupcima iskažem poštovanje koje časna novinarska profesija zaslužuje. Sloboda mora biti zajednički cilj svakoga ko želi da živi u naprednom društvu, a sloboda medija je jedan od prvih pokazatelja snage demokratske države- zaključuje Borenović\nPolitika Branislav BorenovićPDPsloboda medija


Njemačka spremna pomoći BiH u stvaranju humanih uvjeta za smještaj migranata @ StartBiH.ba\nDelegacija Ministarstava za ljudska prava i izbjeglice BiH i Ministarstva sigurnosti BiH, predvođena ministricom Semihom Borovac, danas je održala radni sastanak o izazovima povećanog priliva migranata u našu zemlju sa visokom delegacijom Savezne Republike Njemačke, a koju je delegirala savezna kancelarka Angela Merkel.\nNjemačku delegaciju predvodio je Stephan Mayer, parlamentarni državni sekretar iz Ministarstva unutrašnjih poslova i član Bundestaga, a u delegaciji su bili: član Bundestaga i bivši savezni ministar Christian Schmidt, bivši savezni ministar i bivši visoki predstavnik međunarodne zajednice u BiH Christian Schwarz-Schilling, rukovoditeljica Odjela za politiku migracija i izbjeglica Britta Behrendt, predsjednik organizacije Technisches Hilfswerk lbrecht Broemme...\nPozdravljena je odluka Vlade Federacije BiH kojom se osiguravaju dodatne dvije lokacije za alternativni smještaj migranata u kasarnama u Blažuju i Ljubače kod Tuzle. Predstavnici SR Njemačke zatražili su podatke o potrebama za njihovo opremanje kako bi se THW što prije izjasnio o načinu na koji može doprinjeti stvaranju humanih uvjeta za smještaj migranata.\nDirektor Službe za poslove sa strancima Slobodan Ujić je naglasio kako je BiH učinila mnogo na planu evidencije i uzimanja biometrijskih podataka migranata, potcrtavajući da Služba i Granična policija nisu dobile dodatna sredstva za rad.\nDodao je kako je u prethodne dvije godine kroz BiH prošlo više od 52.000 migranata te da je među njima evidentirano i više od 20 osoba koje su proglašene prijetnjom po nacionalnu sigurnosti i vraćene u matične zemlje, a što je doprinijelo sigurnosti ne samo BiH i regiona nego i Evropske unije – saopćeno je iz Ministarstava za ljudska prava i izbjeglice BiH.\nNovoimenovana voditeljica Misije OESS-a posjetila Brčko


Održan sastanak Odbora za turizam, poljoprivredu, ekologiju i prostorno planiranje i Grupe prijateljstva poljskog parlamenta\nsrijeda, 25 jul 2018 20:42\nSastanku su pored predsjednika Odbora, prof. dr Petra Ivanovića prisustvovali članica Odbora, poslanica Ana Nikolić i član Odbora, poslanik Mirsad Murić.\nPredsjednik Odbora za turizam, poljoprivredu, ekologiju i prostorno planiranje, prof. dr Petar Ivanović ukazao je na značaj uspostavljanja saradnje sa Poljskom u oblasti turizma i poljoprivrede. Prof. dr Ivanović naglasio je na značaj otvaranja Poglavlja 27 - životna sredina i klimatske promjene, obrazovanja za mlade, uvažavajući kvalitetni sistem obrazovanja u Poljskoj, razvoj visokokvalitetnog turizma, uspostavljanje saradnje Crne Gore i Poljske, promociji dvije države, uspostavljanju direktnih avio-linija i bratimljenju gradova.\nPoslanica Ana Nikolić istakla je da je Crna Gora zemlja prirodnih ljepota gdje je potrebno povezati turizam i ekologiju na jedinstven način kako bi se turistima ponudio kvalitetan proizvod. Podržala je bratimljenje gradova Crne Gore i Poljske i predložila da se počne sa Cetinjem, sa crnogorske strane.\nPredsjednik poljske Grupe prijateljstva gdin Gžegož Matusjak, kazao je da dvije države imaju mnogo toga zajedničkog te su sagovornici, kao izuzetno značajno, istakli potrebu povezivanja turizma, kulture i sporta. Interesovao se za strukturu turista u Crnoj Gori i upoznao sa istom u Poljskoj.\nPoslanica poljskog Parlamenta, gđa Eva Kozanecka istakla je da su nadležnosti Odbora za turizam, poljoprivredu, ekologiju i prostorno planiranje u poljskom Parlamentu podijeljena na četiri Odbora. Ukazala je na značaj povezivanja crnogorskih i poljskih privrednika i saradnju u oblasti sporta, visokog obrazovanja i saradnje sa mladima. Upoznala je sa programima Parlamenta Poljske i njihovim intenzivnim radom. Prezentovala je čiste tehnologije u oblasti rudarstva i ponudila pomoć poljske strane u ovoj oblasti.\nPoslanik Mirsad Murić, ukazao je na značaj ekologije i upoznao sa činjenicom da je Crna Gora Ustavom deklarisana kao ekološka država zbog čega nam je značajno upoznavanje sa čistim tehnologijama i podrška razvoju „zelene ekonomije“ zasnovane na principima održivog razvoja, očuvanja biodiverziteta i poštovanja ekoloških standarda.\nSagovornici su zajednički konstatovali da je prvom zvaničnom posjetom Grupe prijateljstva Parlamenta Poljske sa Skupštinom Crne Gore otvorena nova stranica u odnosima dvije prijateljske države te da su postavljeni dobri temelji za jačanje saradnje u mnogim oblastima značajnim kako za Crnu Goru tako i za Poljsku. Tokom sastanka je određena kontakt osoba za sprovođenje procedure bratimljenja gradova, dogovoreno je da poljska strana sagleda mogućnost da Crnoj Gori ponudi ekspertsku pomoć za razvoj ruralnih sredina, dogovorena je uzvratna posjeta koju bi, pored delegacije Parlamenta Crne Gore činili i predstavnici privrednih društava u cilju uspostavljanja saradnje. Ocijenjeno je da bi promocija direktnih avio letova i pomoć u realizaciji značajnih projekata u oblasti životne sredine bila odlična osnova za saradnju dvije države.


Žene lideri predstavile drugačije lice Srbije\nDelegacija žena lidera iz Srbije danas završava posetu SAD, u okviru projekta “Američko-srpska ženska liderska mreža”. Posetu je organizovao Kongres srpskog ujedinjenja, uz saradnju i finansijsku podršku USAID-a. Učesnice delegacije su razmenile iskustva sa svojim američkim koleginicama, kao svojevrsni ambasadori savremenog srpskog društva i politike u kojoj ženama pripada sve značajnija uloga.\nU delegaciji iz Srbije bile su članice srpskog parlamenta kao i žene lideri na drugim poljima – u nauci, borbi protiv korupcije i manjinskim pravima. U Njujorku i Vašingtonu imale su veoma zgusnut raspored, i niz sastanaka sa američkim ženama liderima iz odgovarajućih oblasti.\nPredsednica Kongresa srpskog ujedinjenja u Srbiji, Slavka Drašković, ističe da su žene budućnost i velika neiskorišćena snaga Srbije.\n“Verujem da ćemo kroz različite projekte koje smo na ovom putu već započele da razvijamo, mi ne samo promovisati Srbiju i pokazati njeno drugo lice. Ove uspešne, pametne, veoma obrazovane žene, ostavile su ogroman utisak na javnost u SAD, i moram da kažem, počev od Njujorka, a sada u Vašingtonu, u Kongresu, Stejt Departmentu, UN, imali smo fantastične sastanke i dobili fantastične komentare”.\n“Ovo je rezultat jednog sna koji smo imali već duže vremena, pošto smatramo da su žene Srbije izuzetne i kapacitet koji treba više da se iskoristi za dobrobit Srbije, a kao dijaspora, mi smo kroz ovo realizovali jedan cilj naše organizacije, Kongresa srpskog ujedinjenja, da privučemo talente i sposobnosti dijaspore za dobrobit Srbije. U ovom slučaju koristili smo znanja, veze, poznanstva i pozicije i uspehe naše dijaspore da bi omogućili sve ovo, ovaj program koji se odvijao proteklih nedelju dana", navodi Mirjana Samardžija, predsednica Kongresa srpskog ujedinjenja u SAD.\nŽenskoj delegaciji pridružila se i predsednica Skupštine Srbije Slavica Djukić Dejanović, koja je zajedno sa poslanicom Demokratske stranke Natašom Vučković na posebnom brifingu u Kongresu odgovarala na pitanja američkih stafera zainteresovanih za dešavanja na Balkanu. To interesovanje zapravo odražava prijem na koji su naišle u svim susretima.\n“Zanimljivo je da se u stvari pokazalo da su potpuno iste teme i interesovanja 16 žena koje su došle iz Srbije kao i naših koleginica u Americi. Shvatili smo, takodje, da je i nova politika Stejt Departmenta koju podržava državna sekretarka Hilari Klinton u stvari podrška ženama, podrška ulozi žena u modernom društvu, da su teme na kojima ona insistira bezbednost, mir, i učešće žena u mirovnim procesima, značajne teme su takodje borba protiv trgovine ženama i nasilja u porodici”, priča Suzana Vasiljević, PR menadžer kompanije "Srbijašume".\n“Mislim da je cela poseta bila izuzetno interesantna, pre svega zato što smo jedna grupa od 20 vrlo raznolikih žena, pokrivamo različite sektore od NGO sektora, preko nauke i tehnologije do politike i biznisa, samim tim su naše sagovornice u SAD bile iz različitih oblasti. Oblast koju ja pokrivam je nauka i tehnologija, imala sam prilike da tokom ovog putovanja sretnem ljude iz Nacionalne fondacije za nauku, iz Američke akademije nauka, iz udruženja američkih nastavnika koji predaju nauku, iz raznih drugih institucija koje su relevantne za moju oblast rada. Ono što me je najviše oduševilo na sastancima je da ne kucamo na zatvorena vrata, postoji izuzetno interesovanje sa druge strane da saradjuju i interesantno je da su problemi sa kojima se suočavaju žene iz Srbije slični problemima koje žene u Americi takodje imaju, tako da je ta univerzalnost situacije u kojoj se svi nalazimo ono što nas povezuje i zato mislim da ovaj projekat može da ima uspeha”, ispričala je Katarina Petrović, savetnica potpredsednika vlade Srbije Božidara Djelića.\n“Mislim da je ovo veoma značajna poseta koja će promeniti imidž Srbije u SAD, ali i pomoći ženama u Srbiji da steknu više samopozdanja, uz podršku liderki ovde koje su jedne od najmoćnijih žena na svetu, mislim da će naše žene konačno dobiti ulogu u društvu koja im pripada”, dodaje Suzana Vasiljević.\nŽenama liderima iz Srbije obratio se i američki kongresmen Den Barton, kopredsedavajući srpskog kokusa.\n“Mislim da je sjajno što vidjamo više žena na liderskim pozicijama u svim vladama, a posebno Balkana, mislim da to šalje snažan signal zakonodavnim telima i ženama zainteresovanim za učešće u vladama širom sveta, kao i u SAD. A što se tiče nas na drugoj strani, nas muškaraca, mi se divimo tim ženama i svesni smo da kreću da nas potisnu, tako da moramo da se čuvamo”, zaključio je uz smeh kongresmen Barton.\nSrpsko-američka ženska liderska mreža posle ove posete dobila je nove članice, a gotovo sve sagovornice iz SAD prihvatile su poziv da dodju na veliku lidersku konferenciju koja će se organizovati u Beogradu na proleće.


Predsjednik Čubrilović sa rumunskim ambasadorom o spornoj odluci Ustavnog suda BiH o Zakonu o šumama | NSRS\nPredsjednik Narodne skupštine Nedeljko Čubrilović razgovarao je danas sa Antonom Pakurecuom, ambasadorom Rumunije u Bosni i Hercegovini.\nPredsjednik Čubrilović je informisao ambasadora Pakurecua o aktuelnoj političkoj situaciji u Republici Srpskoj i Bosni i Hercegovini.\nPredsjednik Čubrilović je istakao neslaganje sa spornom odlukom Ustavnog suda BiH u vezi sa Zakonom o šumama Republike Srpske i dodao da je Ustavni sud BiH, u kome i dalje odlučuju strane sudije, i ovaj put pokazao da donosi političke, a ne ustavnopravne odluke, koje su usmjerene protiv interesa Republike Srpske.\nPredsjednik Čubrilović je naglasio da Republika Srpska dosljedno poštuje zaključke Narodne skupštine i smatra da Кristian Šmit nije izabran na funkciju visokog predstavnika u BiH u skladu sa propisanim procedurama.\nS obzirom na tradicionalno prijateljske odnose između rumunskog i srpskog naroda, istaknuta je želja za unapređenjem međusobnih odnosa, naročito u oblasti privrede te saradnji obrazovnih institucija iz Rumunije i Republike Srpske, uključujući potencijale za razmjenu studenata.\nPredsjednik Čubrilović se zahvalio ambasadoru Pakurecuu na iskazanom interesu za stanje u Republici Srpskoj i Bosni i Hercegovini, kao i želji za unapređenjem međusobnih odnosa.


POKUŠAJ MANIPULISANjA JAVNOŠĆU\nNaslovnaSaopštenja i aktuelnostiPOKUŠAJ MANIPULISANjA JAVNOŠĆU\nčetvrtak, 10 avgust 2017 10:20\nPoverenik za informacije od javnog značaja i zaštitu podataka o ličnosti ocenjuje da je jučerašnji "odgovor" Ministarstva za državnu upravu i lokalnu samoupravu (MDULS) javno upućen Povereniku ekstremno nekorektan pokušaj manipulisanja javnošću.\nPoverenik je pokrenuo postupak nadzora povodom u medijima objavljene vesti da je između MDULS i Ministarstva unutrašnjih poslova potpisan „Sporazum o poslovno-tehničkoj saradnji“, koji ima za cilj "uspostavljanje elektronske evidencije o građanima Srbije", kao i da "sa datumom objavljivanja ove vesti započinje proces upisa podataka iz knjige državljana u tzv. Centralni registar".\nU saopštenju koji je dao tim povodom Poverenik je, pored ostalog, naveo da je "budući da tekst sporazuma nije objavljen, a o njegovoj sadržini, iako očigledno ima za predmet izuzetno obimnu obradu podataka o ličnosti, nije traženo mišljenje Poverenika od ministarstava zatražio da u roku od pet dana dostave primerak potpisanog „Sporazuma o poslovno-tehničkoj saradnji“, kao i da se izjasne o više pitanja."\nTim povodom MDULS "obavestilo je" javnost da je "putem medija saznalo za pokretanje nadzora", kao i da je obavestilo Poverenika da je Zaključak Vlade Srbije i Sporazum o poslovno-tehničkoj saradnji objavljen na sajtu ministarstva "u okviru saopštenja MDULS na datu temu".\nNa isti način Poverenik ocenjuje i navode ministarstva da je za postupak nadzora saznalo "iz medija", kao i poziv Povereniku da "im se obrati", budući da je Poverenik saopštenje o pokretanju postupka nadzora dao tek nakon što je akt o pokretanju postupka, preko pisarnice, uz odgovarajuću potvrdu, dostavljen ministarstvu.\nKod takvog stanja stvari veoma neubedljivo, čak cinično deluju fraze iz saopštenja ministarstva o "korektnoj saradnji" ili o tome da "ministarstvo u svemu stoji na raspolaganju Povereniku". Umesto njih, ministarstvo jednostavno treba da, u skladu sa zakonskom obavezom, u ostavljenom roku odgovori na pitanja sadržana u aktu Poverenika kojim je postupak pokrenut, a koja se tiču pravnog osnova, rukovaoca tzv. Centralnog registra, korisnika, organizacionih i tehničkih mera zaštite podataka itd.


Ocenjivanje i praćenje napredovanja učenika tokom učenja na daljinu – In Medija\nBeograd, 20.03.2020. -Ministarstvo prosvete, nauke i tehnološkog razvoja Vlade Republike Srbije saopštilo je da je ocenjivanje učenika regulisano Zakonom o osnovama sistema obrazovanja i vaspitanja i pravilnicima koji propisuju dve vrste ocenjivanja: sumativno i formativno.\nU nastalim okolnostima ostvarivanja nastave na daljinu, praćenje i ocenjivanje učenika podrazumeva promenu postojeće prakse i drugačije načine ocenjivanja, gde se sa sumativnog prelazi na formativno ocenjivanje.\nFormativno ocenjivanje zahteva veću interaktivnost učenika i nastavnika korišćenjem elektronskih mreža i platformi.\nVažno je da postoji svakodnevna komunikacija jer to nastavnicima omogućava da prikupe što više podataka o tome kako učenici uče i dokle su stigli u savladavanju gradiva.\nJedan od načina za formativno ocenjivanje u uslovima daljinskog učenja jeste elektronski portfolio (e-portfolio) učenika koji predstavlja zbirku učeničkih radova koja prikazuje rezultate koje je učenik postigao kroz razne aktivnosti u nastavnom procesu, na primer – eseji, posteri, fotografije, video i audio zapisi, umetnička dela koje je kreirao učenik.\nPostoje i drugi različiti alati koji su dostupni na internetu, a obezbeđuju lako kreiranje e-portfolija, olakšani pregled i upotrebu poput alata pod imenom Mahara.\nZavod za vrednovanje kvaliteta obrazovanja i vaspitanja će pripremiti uputstvo i ček liste koje nastavnicima mogu da pomognu da sumiraju formativne procene prikupljene u periodu realizacije nastave na daljinu.\nElektronski dnevnik, pored sumativnioh ocena, ima predviđena polja za unošenje formativnih procena.\nSve formativne ocene i uvidi nastavnika u toku implementacije nastave na daljinu biće iskorišćeni za sumativno ocenjivanje na kraju nastavne godine.\nOpisane postupke praćenja i vrednovanja moguće je primeniti za najveći deo populacije učenika.\nMinistarstvo prosvete, nauke i tehnološkog razvoja radi na tome da preko razrednih starešina i škola ustanovi tačan broj takvih učenika, navodi se u saopštenju.


30-01-2018 19:24 Svet Planeta\nBašir El Asad, Putin i Šojgu (Foto: Ria)\n„Upotreba našeg oružja u Siriji ubedljivo je pokazala da je po svojoj opremljenosti ruska vojska danas jedna od vodećih armija na svetu“, rekao je Putin na vojno-praktičnoj konferenciji nakon specijalnih operacija u Siriji.\n„Prema podacima Ministarstva odbrane, upotrebljeno je 215 savremenih i perspektivnih vrsta oružja, kao i većina uzoraka vojne tehnike koja je već u upotrebi u vojsci. Sve u svemu, oni su potvrdili svoje visoke karakteristike“, rekao je Putin.\n„Prilično dobro se sa postavljenim zadacima izborila operativno-taktička avijacija i bespilotne letelice, a sistemi za protivvazdušnu odbranu S-400 i ’Pancir‘ zajedno sa avijacijom lovaca obezbedili nadmoć naših vazdušno-kosmičkih snaga u sirijskom vazdušnom prostoru“, rekao je on ističući da je ustanovljena jasna kontrola nad situacijom na nebu regiona, gde su radile jake vazduhoplovne grupe niza država.\nPročitajte OVDE kako je Putin reagovao na Vašingotnski "Kremaljski elaborat" o poželjnim političarima iz Moskve?\nPutin i Asad: Sirija je sačuvana! Gde je Nato sada?\nPUTIN: Evo šta treba da bude naš super-cilj u sledećih 6 godina!\nU JURIŠU NA DŽEP DŽIHADISTA: SAA u žestokim borbama za osvajanje Abu Harika u severoistočnoj Hami!\nAMERIČKI SUD OSUDIO STRELKOVA: Traže mu 400 miliona dolara odštete zbog pada Boinga\nOŠTRE KRITIKE SOROŠA: Društvene mreže pretnja po demokratiju, Putin diktator, Tramp hoće mafijašku državu


Građani traže najrazličitije informacije: Iz jednog od beogradskih arhiva\nZnačajno unapređenje prava građana na obaveštenost i lakše dolaženje do informacija osnovne su promene koje se očekuju od predstojećih zakonskih izmena, izjavio je Milan Marinović, poverenik za informacije od javnog značaja i zaštitu podataka o ličnosti, za Radio Slobodna Evropa (RSE).\nMinistarstvo državne uprave i lokalne samouprave Srbije najavilo je krajem decembra da bi početkom januara nadležna radna grupa trebalo da počne sa izradom nacrta izmena i dopuna Zakona o slobodnom pristupu informacijama od javnog značaja, koji bi trebalo da bude završen u prvom kvartalu 2021. godine.\nJedna od ključnih izmena koje predlaže Poverenik, navodi Milan Marinović, je da se ovoj instituciji povere veća ovlašćenja, kao što su novčane kazne u nominalnom iznosu za organe vlasti koji ne pruže traženu informaciju, vršenje inspekcijskog nadzora primene kompletnog zakona ili u delu u vezi sa prekršajima i predmetima po žalbama, kao i informacijama o radu i dostavljanju godišnjih izveštaja.\n“Recimo, nema nikakvih smetnji da se Povereniku da ovlašćenje da izdaje prekršajni nalog u fiksnom novčanom iznosu odgovornim licima za nepostupanje po zahtevu”, kaže Marinović i napominje da bi jedna od efikasnih mera mogla da bude i da mu se omogući da podnosi zahteve za pokretanje prekršajnog postupka.\nGrađani pitaju gde je novac\nGrađani od organa vlasti, kao što su Narodna Skupština Srbije, Vlada Srbije, ministarstva, Predsednik Republike Srbije, javna i državna preduzeća, sudovi, tužilaštva, kako navode u službi Poverenika, traže najrazličitije informacije.\nNajčešće ih zanima kako se troši novac iz budžeta, na šta odlaze sredstva u javnim preduzećima, kako se raspolaže javnom svojinom, ali i gde idu pare iz raznih sponzorstava i šta u preduzećima znači reprezentacija, koja je po mnogim primerima objavljenim ranijih godina značila troškove za alkoholna pića, ručkove i večere rukovodilaca, egzotična putovanja, pa i kubanske tompuse.\nTakođe, građani se interesuju i za tokove sudskih i upravnih postupaka, koje su procesne radnje preduzete i kakva je odluka doneta.\nPo aktuelnom zakonu, institucija Poverenika drugostepeni je organ, odnosno odlučuje po žalbama podnosilaca i upućuje Upravnoj inspekciji inicijative za vođenje postupaka nadzora nad organima javne vlasti koji krše ovaj zakon, i nema ingerencije da samoinicijativno traži informacije, već građani prvo sami moraju da podnesu zahtev za pristup informacijama organu javne vlasti. Ako njihovom zahtevu ne bude udovoljeno, onda se izjavljuje žalba Povereniku.\nTako, navodi Marinović, u praksi postoji veliki broj slučajeva u kojima neko zahteva određenu informaciju, a organ vlasti odgovori da je ne poseduje.\n“Onda nama stiže žalba u kojoj podnosilac kaže da lažu, da je imaju ali da neće da je daju. Međutim, mi nismo u mogućnosti da izvršimo nadzor da bi to proverili jer nemamo ovlašćenja”, objašnjava Marinović.\nIzmenama Zakona o opštem upravnom postupku iz 2017. godine umesto dotadašnjih novčanih kazni u iznosu od najviše 200.000 dinara, propisano je da Poverenik u postupku upravnog izvršenja svojih rešenja može da izrekne novčanu kaznu u visini polovine godišnjih prihoda tog organa vlasti u prethodnoj fiskalnoj godini.\n“Ali taj pojam u stvarnosti ne postoji i to moj prethodnik nije ni izricao. Samim tim ne izričem ni ja jer ne znam koliko da izreknem”, tvrdi Marinović.\nOd najmodernijeg do neupotrebljivog\nZakonom o slobodnom pristupu informacijama od javnog značaja, kako između ostalog stoji u njegovom članu 1, uređuju se prava radi zaštite interesa javnosti da zna i ostvarenja slobodnog demokratskog poretka i otvorenog društva. U cilju ostvarivanja prava građana u ovoj oblasti, tim aktom ustanovljena je institucija Poverenika koja je definisana kao samostalni nezavisni državni organ.\nTada, pre više od 15 godina, ovaj zakon pohvalila je Evropska unija i važio je za jedan od najliberalnijih u svetu jer je davao velike mogućnosti tražiocima informacija.\nU međuvremenu, vreme je pokazalo neprimenjivost njegovih teoretski dobrih rešenja. Kao jedan od najvećih problema pokazala se Upravna inspekcija pri Ministarstvu državne uprave, organ koji bi trebalo da vrši nadzor nad primenom zakona. Po informacijama Poverenika, ta inspekcija prošle godine podnela je samo jedan zahtev za pokretanje prekršajnog postupka protiv odgovornog lica u organu vlasti koji nije pružio traženu informaciju, dok su u u isto vreme građani podneli skoro 5.000 zahteva prekršajnih sudovima.\n“To nije normalna situacija jer ne može nadležni organ koji je zadužen za podnošenje prijava da ostavlja da to sami rešavaju tražioci informacija”, kaže Marinović.\nProtekle godine pokazale su da su novinari po prirodi posla, pored pojedinaca, udruženja građana i nevladinih organizacija, najviše zainteresovani za informacije koji se tiču rada organa vlasti. Tri najveća novinarska udruženja u Srbiji složna su u oceni da je krajnje vreme da se ta oblast efikasno uredi.\nNovinari: Vlast ignoriše zahteve\nŽeljko Bodrožić, predsednik Nezavisnog udruženja novinara Srbije (NUNS), ocenio je za RSE da je u pitanju stari problem – zakon dobar, a primena loša.\n“Moćni državni funkcioneri plaćaju kazne i bez odgovora ostavljaju pitanja od javnog značaja. I tako uspešno skrivaju, ono što mi sumnjamo, svoje koruptivne poslove”, naveo je Bodrožić.\nNa pitanje da li ima političke volje za promene zakona, Vladimir Radomirović, predsednik Udruženja novinara Srbije (UNS), odgovara potvrdno.\n“Ali ne znam da li je ima dovoljno da bude izmenjen onako kako bi trebalo, odnosno da se omogući Povereniku da izvrši zakon tamo gde nadležni subjekat odbija da to uradi”, kaže za RSE Radomirović.\nKako to izgleda u praksi, navodi Radomirović, najbolji primer je krug između organa javne vlasti, Vlade Srbije i javnih preduzeća u njenom vlasništvu.\n“Oni odbiju da dostave odgovore novinarima. Onda se Poverenik, koji ne može da izvrši svoj nalog da se ta informacija dostavi, za to obraća Vladi, a ona ignoriše njegov zahtev”, objašnjava Radomirović.\nTako, dodaje Veljko Milić iz Nezavisnog društva novinara Vojvodine (NDNV), nema sankcija za prekršioce i navodi detalj iz domena apsurda.\n“Kada Poverenik izrekne kaznu imaocu informacije koji ne postupi po zahtevu ona se opet uplaćuje u budžet, jer obično se radi o budžetskim korisnicima. Tako da nema efikasnog načina da se prekršioci sankcionišu”, zaključuje Milić.\nPoverenik: Mnogo žalbi novinara zbog uskraćivanja informacija o COVID-19\nPo informacijama Poverenika saopštenim Radiju Slobodna Evropa, u 2020. godini ta institucija primila je 3.286 žalbi zbog povreda prava na slobodan pristup informacijama od javnog značaja.\nIstovremeno, u tom periodu rešeno je 3.584 žalbe, u koje spadaju i slučajevi iz prethodne godine.\nTražioci informacija najviše su se, navodi Poverenik, žalili protiv gradskih i opštinskih organa vlasti, protiv ministarstava Vlade Srbije, republičkih direkcija i agencija, zavoda, fondova i lokalnih javnih preduzeća.\nOd pomenute 3.584 žalbe, u 1.216 slučajeva Poverenik je naložio da se tražiocu da informacija, u 409 slučajeva poništio je odluku organa vlasti i vratio je na ponovne postupke, u 14 slučajeva meritorno je naložio da se pruži tražena informacija, 381 žalba je odbijena, 207 je odbačeno iz formalnih razloga, a u 1.357 slučajeva postupak je obustavljen. Institucija Poverenika trenutno u radu ima još 2.750 nerešenih žalbi.


Ko će finansirati prve linije od javnog značaja sa niškog aerodroma? - Infobrif\nKo će finansirati prve linije od javnog značaja sa niškog aerodroma?\nObjavljeno 29.01.2019. u 15:27\nNIŠ – Pomoćnik ministra građevinarstva, saobraćaja i infrastrukture Zoran Ilić izjavio je danas da je Vlada Srbije obezbedila sredstva za finansiranje prvih avio linija sa niškog aerodroma od javnog značaja.\n„Očekuje se da kompanija Er Srbija bude jedan od učesnika konkursa, ali nije isključeno da se na konkurs jave i druge avio kompanije“, rekao je Ilić.\n„Ove godine biće završena izrada projektne dokumentacije, a početak radova predviđen je za jul 2020. Završetak radova planiran je za decembar 2021. godine“, rekao je on.\nOn je rekao da je u planu i produžetak piste na niškom aerodromu sa 2.500 na 2.800 metara, nakon što 2023. bude izgrađena železnička obilaznica i pruga izmeštena sa severne strane niškog aerodroma.\nVršilac dužnosti direktora niškog aerodroma Dušan Knežević rekao je da će naredne godine početi proširenje aerodromske zgrade koja je prvobitno projektovana za prihvat 100.000 putnika, a aerodrom je prošle godine uslužio 350.000 putnika.\nKonstantin Veliki"Niški aerodromUlaganjeVlada Srbije\nKosovski analitičar: Sudbina Haradinaja i vlade je u njegovim rukama\nUhapšeni prevaranati, oštetili tri preduzeća


Delta prodaje 50 posto lanca Maxi • Life.ba • Business\nDelta prodaje 50 posto lanca Maxi\nDo kraja godine okončaćemo pregovore o prodaji do 50 odsto vlasništva trgovinskog lanca Maxi i tada ćemo znati imamo li nove partnere, kažu u kompaniji Delta.\nJelena Krstović, direktorica korporativnih komunikacija u Delta Holdingu, kaže da su uz belgijski Delez stigle ponude od više investicionih fondova iz EU i SAD, prenosi B92. Ona tvrdi da razlog prodaje ne leži u finansijskim problemima pošto ne postoje i dodaje da u svijetu kapital ide na tržište kad najviše vrijedi, kad partneri traže i kad ide uz strateške razvojne planove.\nOna, ipak, dodaje i da je bilo “puno poslovnih i kadrovskih promašaja, ulazaka u neke poslove i prekidanja. Nisu svi poslovi za svaki trenutak”. Odgovarajući na pitanje postoji li veza između problema koje Delta upravo ima sa Milkom Forcan i pregovora o prodaji dijela vlasništva u Maxiju, Jelena Krstović kaže da “tu nema korelacije ni po kom osnovu. Sukob sa Milkom Forcan je izvan okvira Delte i taj problem rješavaju advokati i sudovi”.\n“Do kraja godine otvaramo hipermarket Tempo u Istočnom Sarajevu, od preko 7.500 kvadrata, investirano je 6,75 miliona eura, zaposlićemo 110 radnika. A u banjalučku Bosku koja se uskoro otvara investirali smo oko dva miliona eura i otvorili oko 150 radnih mjesta”, navodi ona.\nIz Delta Holdinga, čiji je vlasnik Miroslav Mišković, najavljuju da će tokom decembra u Sofiji biti otvoren Tempo, najveći hipermarket na Balkanu vrijedan oko 25 miliona eura, sa oko 500 zaposlenih, te da kompanija gradi još desetak manjih supermarketa širom Bugarske.


SSP: Da li fabrike rade samo kada se predstavnici vlasti fotografišu na otvaranju? - Politika - Dnevni list Danas\nPočetna » Vesti » Politika » SSP: Da li fabrike rade samo kada se predstavnici vlasti fotografišu na otvaranju?\nSSP: Da li fabrike rade samo kada se predstavnici vlasti fotografišu na otvaranju?\nDanas Online01.08.2019. 09:08\nStranka slobode i pravde (SSP) upitala je danas predstavnike aktuelne vlasti da li fabrike rade samo kada se oni fotografišu na otvaranju, pošto je Srbija u junu imala pad prerađivačke industrije veći od sedam odsto.\n“Kako je moguće da posle 3,2 milijarde evra stranih direktnih investicija u prošloj godini, imamo pad izvoza u prošlom mesecu? Kakav je kvalitet radnih mesta koje subvencionišu svi građani Srbije, kada sa najvećim investicijama u regionu Srbija ima najniži rast BDP u istom tom regionu”, pita SSP.\nU saopštenju se ističe da dok vlast obmanjuje građane lažima o zlatnom dobu, novim fabrikama i radnim mestima, stotine hiljada najsposobnijih mladih ljudi beži iz zemlje zbog loših uslova života.\n“Prestanite da dajete pare građana Srbije stranim investitorima za otvaranje fabrika sa jeftinom radnom snagom, koje očigledno ne doprinose ni rastu proizvodnje ni standarda građana. Ograničite subvencije države samo za domaće i strane investicije koje donose visoku tehnologiju i garantuju minimalnu platu od 350 evra”, poručuju iz SSP.\nindustrijaStranka slobode i pravdevlast


U ažuriranoj preporuci na svojoj veb stranici, STIKO je naveo da ne postoje naučni dokazi o bezbednosti mešovite serije vakcina.\n- Dok ne budu dostupni odgovarajući podaci, STIKO preporučuje osobama mlađim od 60 godina da se umesto druge doze Astrazeneke nakon 12 nedelja da doza mRNK-vakcine“, navodi se u saopštenju.\nVakcine sa mRNK uključuju one koje su napravile kompanije Fajzer-Bajontek i Moderna.\nRanije tokom nedelje, Nemačka je saopštila da samo ljudima starijim od 60 godina treba davati vakcinu Astrazeneku zbog retkih, ali ozbiljnih pojava tromboembolijskih neželjenih efekata.\nBilo je rečeno da će kasnije dati posebnu preporuku mlađim ljudima koji su već dobili prvu dozu, podseća Rojters.\nvirus korona vakcinacija korona virus Astra Zeneka Fajzer Biontek "Moderna" vakcina\n18. 05. 2022. u 07:26 >> 17:24


Prosek plata u Odžacima najveći u okrugu - www.025.rs\nHomeODŽACIDRUŠTVOProsek plata u Odžacima najveći u okrugu\nProsek plata u Odžacima najveći u okrugu\n24/11/2017 redakcija DRUŠTVO, EKONOMIJA, NASLOVNA, ODŽACI 0\nProsečna zarada bez poreza i doprinosa koja je isplaćena u oktobru 2017. godine u opštini Odžaci iznosi 41.109 dinara i nominalno je za 0,6 odsto veća od prosečne neto zarade iz septembra ove godine, izračunali su u Republičkom zavodu za statistiku (RZS).\nDok su zaposleni u Odžacima primili veću prosečnu zaradu u oktobru 2017. u odnosu na septembar iste godine, u ostalim opštinama regiona zarade su u istom periodu nominalno smanjene. Prosečna oktobarska neto zarada u Apatinu je 41.083 dinara i manja je za 3,2 odsto u poređenju sa septembarskom.\nU Somboru je u oktobru prosečna zarada bila manja od septembarske za 4,3 odsto i iznosila je 38.247 dinara, dok su Kuljani u prošlom mesecu u proseku primili 39.453 dinara, što je za 0,4 odsto manje od zarade koju su imali u septembru.\nProsečna neto zarada u Srbiji isplaćena u oktobru 2017. godine iznosila je 46.879 dinara, što je nominalno manje za 2,8 procenata, a realno manje za 3 odsto u odnosu na septembar, objavio je RZS.\nOktobarska prosečna neto plata je u odnosu na isti mesec prošle godine veća za 3,5 posto nominalno, odnosno za 0,7 procenata realno.\nRepublički zavod za statistiku je najavio da će počev od 2018. godine prosečne zarade računati na osnovu podataka Poreske uprave.\nNajveća zarada u Odžacima\nProsek zarada Okrug\nIstiče rok za predaju lista za izbore u Mesnoj zajednici Lalić\nProsečna bruto zarada zaposlenih u opštini Odžaci obračunata za jun 2018. godine iznosila je 54.566 dinara, dok je prosečna zarada […]\n21/04/2017 redakcija 0\nOsmi sportski susreti osoba sa smetnjama u razvoju sa teritorije Zapadnobačkog okruga održani su danas u Odžacima. U sportskim takmičenjima […]\nItalija najznačajniji spoljnotrgovinski partner regiona\n09/06/2017 redakcija 0\nPrivreda Zapadnobačkog upravnog okruga u periodu januar-april 2017. godine ostvarila je robnu razmenu sa inostranstvom u vrednosti 158,86 miliona evra, […]


Mještanima Radanovića struja nestala 200 puta za 10 dana\nObjavljeno 11 Jan, 2021\nStanovnicima Radanovića u proteklih deset dana više od 200 puta je nestajala struja. To je Vijestima kazao predsjednik Mjesne zajednice Radanovići Mirko Kordić. On je upozorio da su mještani spremni da blokiraju Jadransku magistrali ako u CEDIS- u nastave da se oglušavaju o njihove pozive.\n-MZ Radanovići više od 30 godina ima problem sa napajanjem električnom energijom. U pitanju je elektrovod 35/10 koji pokriva Pobrđe, jedan dio Šišića, Trešnjicu i Radanoviće.\nObično se kvarovi dešavaju u zimskom periodu, prilikom loših vremenskih uslova, tako da nam Osnovna škola i dječiji vrtić ostaju bez adekvatnog grijanja-kazao je Kordić.\n-Od 29. decembra do dana današnjeg struja nam je falila više od 200 puta, tako da slobodno možemo reći da smo od tog dana bez napajanja električnom energijom. Mještane Radanovića najviše zabrinjava to što se niko iz CEDIS-a nije oglasio niti putem medija niti na neki drugi način da ukaže u čemu je problem.\nObratili smo se dopisom CEDIS-u Podgorica i napajanju Kotor, međutim nikakvu povratnu informaciju nismo dobili. Jedini način da skrenemo pažnju javnosti na naš problem je da zaustavimo glavnu Jadransku magistralu (Budva-Tivat) na više sati.\nDa ne bi došlo do te nemile scene, molimo sve nadležne institucije da se uključe i riješe ovaj naš gorujući problem-poručio je Kordić.


Građani BiH i dalje bez 4G mreže: Zbog zakona zaostajemo čak i za Etiopijom i Gabonom - Moja Hercegovina\nPočetna / Građani BiH i dalje bez 4G mreže: Zbog zakona zaostajemo čak i za Etiopijom i Gabonom\nGrađani BiH i dalje bez 4G mreže: Zbog zakona zaostajemo čak i za Etiopijom i Gabonom\n24. 01. 2018. 11:52\nStanovnici Bosne i Hercegovine već godinama čekaju na zakonska rješenja koja će omogućiti korištenje novih tehnologija u oblasti mobilnih komunikacija, poznatijom pod nazivom 4G mreža, a izvjesno je da to neće doživjeti u skorije vrijeme.\nTačnije, iako postoje gotovo svi preduvjeti za konačno uvođenje 4G mreže na području BiH nepostojanje zakonskih rješenja u potpunosti koči ovakav tehnološki napredak.\nRanije, predstavnici vlasti najavljivali su kako bi 4G mreža na prostoru naše države mogla zaživjeti početkom 2018. godine, no prema svemu sudeći barem do polovine godine takvo nešto neće biti moguće.\nRAK: Spremamo potrebne dokumente, ali potrebna je saradnja i drugih nadležnih tijela\n“Kada je riječ o uvođenju 4G mreže u BiH, Regulatorna agencija za komunikacije (RAK) je i prije usvajanja posljednje Politike sektora telekomunikacija obezbijedila neophodni radio frekvencijski spektar, koji se sada može staviti u upotrebu, nakon što je Vijeće ministara BiH usvojilo ovaj dokument. Agencija trenutno radi na izradi prijedloga odluke kojom će se utvrditi kada i pod kojim uslovima će biti izdavane LTE (Long Ter Evolution – sistem pokretnih komunikacija novije generacije) dozvole postojećim licenciranim mobilnim operaterima”, istaknula je za Radiosarajevo.ba potparolka RAK-a Jovana Vučetić.\nOna je dodala i kako će ovim prijedlogom odluke biti utvrđeni cijena, način i postpupak plaćanja dozvola, kao i namjenu uplaćenih sredstava, te će taj prijedlog na kraju s Ministarstvom komunikacija i transporta BiH i resornim entitetskim ministarstvima, koja će biti dostavljena Savjetu ministara na usvajanje.\nIpak, ova aktivnost ne zavisi samo od RAK-a, nego i od drugih institucija koje moraju raditi sinhronizirano kako bi se precizirali datumi kada će ova usluga biti na raspolaganju krajnjim korisnicima. S druge strane, iz Ministarstva komunikacija i transporta BiH ističu kako je Politika sektora elektronskih komunikacija u BiH za period 2017 – 2021. godina već usvojena, kao i Akcioni plan za provođenje politike.\nInače, prema dokumentu Politika u sektoru telekomunikacija definirano je da će se frekventni spektar za 4G mrežu dodijeliti trima dominantnim operaterima u BiH. Do marta bi trebalo biti poznati svi detalji kao što je dužina trajanja dozvole, način razvoja mreže i ostalo.\nMinistarstvo prometa i komunikacija: Formalno-pravno, uvođenje 4G mreže u BiH je omogućeno\n“Formalno-pravno omogućeno je uvođenje 4G mreže u BiH, što je uostalom i bio zadatak Ministarstva komunikacija i prometa BiH. Prema ovom planu definisano je da će RAK, u saradnji s ovim ministarstvom utvrditi detalje o izdavanju LTE dozvola, te su trenutno u toku pripremne aktivnosti sa ciljem donošenja odluke koja će sadržati značajne parametre za pokretanje 4G mreže u BiH. Nakon toga bit će pripremljeni potrebni prijedlozi Odluka za razmatranje i usvajanje na Savjetu ministara BiH, što je preduslov da se potpišu ugovori sa svakim telekom operaterom”, pojasnili su nam iz Ministarstva komunikacija BiH.\nDodali su i kako je, gledajući sve korake, najteži posao upravo pripremiti prijedlog odluke sa studijom o utvrđivanju uvjeta za izdavanje LTE dozvola i određivanje cijene dozvole.\nAgencija nije radila finansijske procjene o tome koliko će novca biti naplaćeno od dozvola. Ove procjene je moguće uraditi kada bude definisana cijena te dozvole, kao i način i postupak plaćanja. Na pitanje koliko će koristi uvođenje 4G mreže u BiH donijeti našoj državi iz RAK-a, koji kreira Prijedlog odluke o izdavanju LTE dozvola, ističu kako još uvijek nisu poznate finansijske koristi, ali da su općenite koristi višestruke.\n“Kada cijena LTE dozvola bude određena bit ćemo u mogućnosti odrediti i ukupne doprinose za državu. Osim direktne koristi za državni budžet, bila bi omogućena znatna ulaganja u mrežnu infrastrukturu mobilnih operatera, te uvođenje novih usluga. Frekvencije koje bi se dodjeljivale 4G operaterima omogućile bi pokrivanje ruralnih područja s manjom gustoćom stanovnika, a operateri bi mogli efikasnije planirati razvoj mreža. Pored toga, 4G mreža omogućila bi korisnicima brzine pristupa internetu do 100 Mbit/s, a poznato je da dostupnost brzog interneta smanjuje digitalni jaz između urbanih i ruralnih sredina. Konačno, povećana brzina širokopojasnog pristupa internetu pozitivno bi se odrazila na ekonomiju u cjelini, a naročito u slabije razvijenim područjima”, dodala je Vučetić.\nTelekom operateri spremni, ali zbog zakona BiH zaostaje za Kambodžom, Etiopijom, Gabonom…\nSa stavovima da 4G mreža ima svoje prednosti te da je prijeko neophodna građanima BiH slažu se i u telekom operaterima. Takođe, dodaju kako operateri već odavno imaju sve uslove za uvođenje ovih tehnologija, ali da su zakazali oni koji im to trebaju obezbijediti.\n“Ako govorimo o tehnološkom razvoju kompanije, potpuno smo svjesni potreba i zahtjeva tržišta te kontinuirano pratimo svjetske trendove i osiguravamo najsavremenije tehnologije za svoje korisnike. Kao što smo već ranije isticali, BH Telekom je potpuno spreman za uvođenje 4G tehnologije. Dakle, mi smo spremili svu potrebnu dokumentaciju za realizovanje ovog projekta i već napravili određene pripreme na mreži”, kazala nam je potparolka BH Telecoma Nađa Lutvikadić.\nPojasnila nam je i kako je BH Telekomu potrebna još samo licenca, kako bi proveli nabavni postupak i implementirali projekt na terenu, za što im je potrebno šest mjeseci, nakon čega bi krajnji korisnici mogli koristiti 4G mrežu.\n“Međutim naš razvojni put ovim nije zaustavljen i prošle godine smo promovirali ključni dokument za tehnološki razvoj BH Telecoma pod nazivom “Master plan razvoja tehnologija i servisa 5G do 2020. godine“.Kašnjenje u implementaciji 4G mobilne mreže koje je zbog nedostatka regulative afektiralo i druge bosanskohercegovačke telekom operatore, BH Telekom će nadomjestiti dodatnom modernizacijom radio pristupne mreže u fazi uvođenja 4G u narednih nekoliko mjeseci”, zaključila je Lutvikadić za Radiosarajevo.ba.


Putujemo u Evropu – Inter Rail karte, za 22 dana putovanja po Evropi, za najbolje studente\nU okviru projekta „Putujemo u Evropu“, koji smo pokrenuli 2002. godine, do sada je Šengen vize i Inter Rail karte za putovanje Evropom dobilo 1.360 najboljih studenata Srbije. Danas se ovaj projekat sprovodi u pet zemalja Evrope, a u Srbiji ga realizuje Evropski pokret u Srbiji.\nNajboljih 50 studenata koji su izabrani na konkursu „Putujemo u Evropu“, 27. jula krenuće na svoje prvo odredište, u Berlin.\nProputovanje po Evropi, tradicionalno po 11. put organizuje Evropski pokret u Srbiji, sa ciljem da se studentima koji imaju prosek veći od 8.5 omogući da se upoznaju sa kulturom i tradicijom drugih evropskih naroda.\n– Cilj ovog projekta je da najboljim studentima omogućimo da putuju po Evropi, upoznaju ljude, baš kao i njihovi vršnjaci, jer vidimo da iako nema viznih organičenja postoje materijalna ograničenja i zato mi prednost dajemo studentima koji nisu imali prilike da do sada putuju – rekla je Maša Živojinović iz Evropskog pokreta za agenciju Beta.\nPrema njenim rečima, kada stignu u Berlin imaće priliku tamo da provedu tri dana, posle čega studenti imaju mogućnost da putuju dalje prema sopstvenom planu. U Berlinu će se sresti i sa kolegama iz Makedonije, Albanije, Crne Gore, Bosne i Hercegovine.\n– U Berlinu će im vodiči biti lokalani aktiviisti mladi ljudi iz omladinskih organizacija koji će im Berlin pokazati iz svog ugla, bilo da je to ekologija, društveni razvoj, istorija – rekla je Maša Živojinović.\nJedan od studenata koji će putuvati po Evropi sa inter-rejl (Iter-Rail) kartom je Darko Stojanović sa Filozovskog fakulteta u Novom Sadu.\n„Plan je da se ne zadržavam ni u jednom gradu duže od jednog dana, krenući od Skandinavije, do Portugalije, pa dalje Azurnom obalom nazad u Nemačku“, rekao je on.\nMarijana Marković prošlogodišnja je putnica na ovom projektu, koja je istakla da joj je na ovom putovanju ostvarila svoj cilj, a to je da poseti što veći broj muzeja.\n– Najviše mi se dopalo u Brižu pošto su njihove katedrale pune umetničkih dela, savršena je i galerija slika u Berlinu, a tu je i Luvr koji ne ne možete da zaobiđete – rekla je Marijana Marković.\nOve godine boravak u Berlinu omogućila je fondacija Robert Boš, a studneti su dobili i platne kartice Hypo Alpe Adria banke sa džeparcem, Wiener štediše putno osiguranje i studentske kartice Euro 26 i ISIC.\nKroz projekat „Putujemo u Evropu“ do sada je prošlo 1.360 studenata.\nFoto: Milan Adamović, “Putujemo u Evropu 2007″\n« Exit Avantura od Petrovaradina do Jaza\n49. Zaječarska Gitarijada »


U Zrenjaninu obeležen Evropski dan borbe protiv trgovine ljudima\nObjavljeno 16.10.2015. u 19h\nCrveni krst Zrenjanin u saradnji sa Policijskom upravom – Odsekom pogranične policije za strance i suzbijanje ilegalne migracije i trgovine ljudima, obeležio je danas Evropski dan borbe protiv trgovine ljudima.\nNa informativnom punktu u centru grada, volonteri su se potrudili da vizuelno predstave posledice ovog društvenog problema postavivši lutke koje simbolizuju žrtve trgovine ljudima. Sugrađanima je distribuiran informativni materijal, a intervjuisanjem i popunjavanjem ankete, volonteri su bili u prilici da provere i prošire saznanja o trgovini ljudima.\n– Crveni krst Zrenjanin je aktivno uključen u napore da se spreči trgovina ljudima, umanje posledice po žrtve i smanji njihov broj. Cilj je da se u lokalnoj zajednici prošire znanje i svest o opasnosti od trgovine ljudima, i o merama zaštite među mladima i drugim ranjivim ciljnim grupama. Aktivnosti Crvenog krsta su preventivne, kažu u ovoj organizaciji napominjući da tokom oktobra meseca realizuju edukativne radionice za učenike osnovnih i srednjih škola na teritoriji grada Zrenjanina.\nOd velikog značaja smatra se kontinuirana edukacija dece i omladine, kao i rizičnih, posebno ugroženih grupa.\n– Želimo da objasnimo mladima da svako može da postane žrtva trgovine ljudima, da se to ne dešava “negde nekome” nego da postoje žrtve iz naše lokalne sredine i našeg neposrednog okruženja. Obeležavanje Evropskog dana borbe protiv trgovine ljudima samo je prilika da skrenemo pažnju naših sugrađana na ovaj veliki problem i ukažemo na njegove posledice, posebno sada u vremenima kada Srbija više nije zemlja tranzicije žrtava već zemlja iz koje se žrtve vrbuju, rekla je portalu I love Zrenjanin sekretarka Crvenog krsta Zrenjanin, Aleksandra Tanasijević.\nTagovi:crveni krst, trgovina ljudima


SportDC - Vesti - Područne lige - Lokomotiva gazi sve pred sobom\nUtorak, 22.10.2019 11:49\n07.10.2019 D. Vuksanović\nFK Lokomotiva Brćko\nNakon sedam odigranih kola u Područnoj ligi Republike Srpske - Posavina grupa "zapad" fudbaleri Lokomotive iz Brčkog ubjedljivo se nalaze na prvom mjestu sa ukupno 19 osvojenih bodova. Ekipa Zorana Blagojevića je do sada ostvarila šest pobjeda i samo jednom odigrala neriješeno.\nPored svih ovih dobrih rezultata, igrači Lokomotive su i najefikasniji u prvenstvu, jer su postigli do sada 22 gola, a isto tako su i najmanje primili, svega četiri pogotka. Lokosi su na dobrom dobrom putu da se već sada ove sezone vrate u regionalni istok, te da ispune svoj cilj koji su postavili prije početka prvenstva.\nDo kraja prvog dijela sezone ostala su još četiri kola, a Lokomotiva će igrati u gostima protiv Gredica, zatim dočekuju Grčicu, pa će do kraja gostovati još dva puta, ekipama Budućnosti iz Vučilovca i Crvenoj zvijezdi u Donjem Žabaru.\nPodručne lige Muškarci Bosna i Hercegovina Brčko Brčko\nLiderska pozicija ne smije doći u pitanje


Upravljanje plastičnim otpadom – kako ga vidi DRI – Poslovni portal o upravljanju otpadom i reciklaži\nBy Reciklaza.biz januar 14, 2021\nDržavna revizorska institucija sprovela je reviziju svrsishodnosti poslovanja na temu „Upravljanje plastičnim otpadom“. Kako se u dokumentu navodi, u Republici Srbiji je u periodu 2017-2019. godine proizvedeno 897 hiljada tona plastičnog otpada, od čega 831 hiljadu tona komunalnog plastičnog otpada. Jedinice lokalne samouprave su dužne da urede i organizuju odvojeno sakupljanje otpada radi reciklaže i da preduzimaju aktivnosti u cilju zaštite životne sredine. Ukupno 14 hiljada tona komunalnog plastičnog otpada je sakupljeno odvojeno, dok su velike količine završile na nesanitarnim deponijama ili u zemljištu i rečnim koritima.\nPlastici je potrebno i do hiljadu godina da se razgradi, a u međuvremenu nanosi velike štete životnoj sredini. Sa druge strane, sadašnjim načinom korišćenja plastike i odlaganjem plastičnog otpada ne ostvaruju se privredne koristi koje bi doneo cirkularni pristup, pa se plastika, kao vredan materijal za privredu, gubi nakon što je postala otpad.\nU cilju postizanja veće stope reciklaže plastičnog otpada, potrebno je unaprediti sistem odvojenog sakupljanja komunalnog otpada i primenu načela produžene odgovornosti proizvođača.\nDRI je navela i konkretne zaključke, koji proizilaze iz revizije:\n– Uspostavljeni zakonodavni i planski okvir ne obezbeđuje upravljanje plastičnim otpadom u skladu sa principima cirkularne ekonomije.\n– Nije uspostavljen sistem upravljanja plastičnim otpadom koji bi doprineo efikasnoj upotrebi resursa i smanjio negativan uticaj otpada na životnu sredinu.\n-Nadležni organi nisu dovoljno pratili rezultate sprovedenih mera upravljanja plastičnim otpadom, što može dovesti do donošenja neopravdanih strateških odluka o izboru načina upravljanja otpadom.\nDržavna revizorska institucija, nakon sprovedene revizije, dajla je i preporuke nadležnim organima, od kojih navodimo preporuke Ministarstvu zaštite životne sredine da:\n– nastavi usaglašavanje propisa RS u oblasti upravljanja otpadom sa regulativom EU, u cilju podizanja standarda u oblasti zaštite životne sredine;\n– prilikom izdavanja dozvola za rad operatera upravljanja ambalažnim otpadom izvrši kontrolu da planovi upravljanja ambalažnim otpadom imaju sve elemente propisane Zakonom o ambalaži i ambalažnom otpadu, kako bi se obezbedilo ostvarenje nacionalnih ciljeva ponovnog iskorišćenja i reciklaže;\n– u strateškim dokumentima upravljanja otpadom postavi ciljeve zasnovane na dosadašnjim rezultatima i prati njihovu realizaciju;\n– preduzme mere kako bi sve jedinice lokalne samouprave uspostavile odvojeno sakupljanja otpada kroz pružanje podrške realizaciji projekata uvođenja primarne separacije otpada;\n– uspostavi kriterijume i mere na koji način operateri treba da obaveštavaju krajnje korisnike o značaju ponovne upotrebe i reciklaže;\nstrateškim dokumentima definiše način uključivanja neformalnih sakupljača u sistem upravljanja otpadom;\n– propiše minimalne količine komunalnog ambalažnog otpada koje operateri treba da preuzmu, u cilju veće reciklaže komunalnog otpada;\n– propiše obrazac Dokument o kretanju otpada na način da sadrži podatke o licu u čije ime primalac preuzima otpad, u cilju vršenja sveobuhvatne kontrole nad radom operatera;\n– vrši inspekcijski nadzor nad primenom Zakona o ambalaži i ambalažnom otpadu;\n– uspostavi saradnju sa inspekcijom Ministarstva trgovine, turizma i telekomunikacija i drugim nadležnim inspekcijskim službama, u cilju povećanja efikasnosti kontrole nad primenom Zakona o ambalaži i ambalažnom otpadu.\nKompletan dokument možete pogledati na ovom LINKU\nJadarit – jad ili profit


Svetske muzičke i filmske zvezde odale su u utorak poštu Džonu Lordu, legendarnom klavijatursti i jednom od osnivača grupe "Deep Purple", koji je u ponedeljak preminuo u Londonu u 72. godini. Lord je koautor velikog hita "Smoke on the Water".\n"Fantastičan pijanista i kompozitor", objavio je britanski bend "Kinks" na Tviteru, a Di Snajder iz grupe Tvistid Sisters napisao je "Fenomenalan muzičar i pravi džentlmen".\n"Tužan dan za rokenrol. Džon Lord je preminuo, jedan od najvećih, najčvršćih zvukova u hevi-metalu. Jedan jedini", reči su Sleša, jednog od najvećih gitarista današnjice, bivšeg člana Ganz end rouzis.\nDžon Lord bio je jedan od osnivača britanske grupe "Deep Purple" 1968. godine i bio je koautor nekih od najvećih hitova, poput "Smoke On The Water".\nUčio je da svira klavir kao dete, a potom se "zarazio" muzikom jednog od rokenrol pionira Džerija Li Luisa i džez organiste Džimija Smita.\nPored rok-muzike, komponovao je i svirao sa Kraljevskom filharmonijom u Rojal Albert Holu 1969. godine.\nProšle godine je objavio da boluje od raka, saopštivši obožavaocima da će nastaviti da piše muziku kao deo terapije.


Mirović i Vučević sa rukometašima Vojvodine - Novosadski Info\nMirović i Vučević sa rukometašima Vojvodine\nPremijer Pokrajinske vlade Igor Mirović i gradonačelnik Novog Sada Miloš Vučević primili su danas igrače i rukovodstvo rukometnog kluba “Vojvodina povodom titule prvaka države koju je ovaj klub šesti put zaredom osvojio.\nPokrajinski premijer Igor Mirović rekao je da ce ubuduće Pokrajinska vlada učiniti sve da sto vise pomogne u afirmaciji i na međunarodnom planu RK Vojvodina odnosno, kako je rekao, našeg najuspešnijeg sportskog kolektiva.\n“Danas je zapravo dogovoreno da ćemo sa mnogo vise pažnje i energije pomagati svi zajedno, i Grad Novi Sad verujem i AP Vojvodina i sponzori i svi oni koji ce se narednih nekoliko nedelja i meseci baviti njihovim ambicijama i na domaćem i na međunarodnom planu, dakle da ćemo vise pažnje i energije pokloniti tome da oni budu uspešniji. Pokrajinska vlada ce učiniti sve da sa svima drugima pomogne i na međunarodnom planu afirmaciju našeg najuspešnijeg sportskog kolektiva, rekao je Mirović.\nGradonačelnik Novog Sada Miloš Vučević takođe je čestitao šestu titulu državnog prvaka rukometašima Vojvodine, rekavši da je RK Vojvodina pravi šampion rukometa u Srbiji.\n“Pojačana je konkurencija, mi se ne bojimo toga, mislim da je to jedan izazov za nas rukometni klub, to je nešto sto rukometaše Vojvodine tera da budu još bolji i još jači, još organizovaniji i još ubedljiviji. Ne mogu da kažem da sam bio siguran u ovogodišnju titulu i posle utakmice u Nišu mislili smo da ce neko drugi ove godine poneti titulu, ali u foto finišu odlučeno je da Vojvodina bude ono sto jeste, pravi šampion rukometa u Srbiji i pravi sportski šampion, skidam im kapu, ali velika je stvar to sto su i kadeti i juniori RK Vojvodina prvaci u državi. To je garant daljeg uspeha i daljeg razvoja kluba i potvrda da imaju ozbiljan pristup u rešavanju svih ovih stvari u klubu i da imaju jasnu strategiju kako se klub razvija, rekao je Vučević.\nPredsednik RK Vojvodina Milan Đukic rekao je da je ovaj klub ponosan na ostvarene rezultate naglasivši da je ove godine RK Vojvodina prvi put objedinio tri titule i da je to i lep, ali i obavezujući rezultat.\nPonosni smo na rezultate koje smo ostvarili u ovoj godini i koje smo danas ovde prezentovali. RK Vojvodina je ove godine prvi put objedinio tri titule, titulu seniorskog, kadetskog i juniorskog prvaka Srbije u okviru RK Vojvodina. To je rezultat koji je i lep, ali je i rezultat koji obavezuje. Sve titule su nam drage, ali ova je najdramatičnija. Ako smo imali nešto na našoj strani, to je da smo imali sportsku sreću i njihovo iskustvo, napomenuo je Đukic.


Schweinsteiger u Partizanu od januara? - sport1.ba\nSchweinsteiger u Partizanu od januara?\n22.12.2017 u 10:45\nBastian Schweinsteiger će biti slobodan igrač u januaru, a mogao bi napraviti neočekivan transfer.\nBivšem nogometašu Bayerna i Manchester Uniteda ugovor s Chicagom ističe 31. decembra ove godine, a iskusni Nijemac vrlo rado bi se vratio u Evropu.\nUmjesto ostanka u Americi, bivši reprezentativac Njemačke mogao bi svoju karijeru nastaviti u susjednoj Srbiji, u redovima Partizana.\nNavodno su obje strane zainteresirane za potpis ugovora. Poznato je da je Bastianova supruga Ana Ivanović velika navijačica Partizana. Nekadašnja prva teniserka svijeta bila bi tako jedna od najzaslužnijih osoba oko dovođenja Nijemca u klub ako se ovaj transfer ostvari u zimskom prijelaznom roku.\nPartizan je izborio šesnaestinu finala Evropske lige, a to bi za Schweinsteigera bio samo dodatni motiv da zaigra u redovima srbijanskog prvoligaša.\nSchweinsteiger je nedavno bio na košarkaškom derbiju Partizana i Crvene Zvezde, a izjavio je kako je oduševljen Grobarima, navijačima Partizana.


FESTIVAL PODVODNOG FILMA 2016.\nU Beloj sali Kulturnog centra Kruševac otvoren je 13. Festival podvodnog filma projekcijom kraćih dokumentarnih filmova o podvodnom svetu. Reč je o četriri filma sa Svetskog festivala odvodnog filma i međunarodnog „Nečujno 4 “ koji je održan u Beogradu.\nFilmovi su namenjeni mlađoj populaciji sa ciljem podizanja ekološke svesti i očuvanjem vodnih resursa, istakao je otvarajući festival predsednik Asocijacije ronilačkih instruktora Srbije Aleksandar Karjuk.\nU saradnji sa Kulturnim centrom ova Asocijacija je raspisala nagradni konkurs o temi „Podvodni svet u oku deteta“ .\nU galeriji KCK izloženi su likovni radovi i fotografije učenika nižih rareda kruševaćkih osnovnih škola. Najbolji su dobili nagrade, odnosno medalje, knjige, diplome i besplatne karte za projekcije filmova u 3D tehnologiji.


Milinković: ''Ne daj Bože onakvih scena...'' - Sportske.net\nTrener fudbalera Partizana Zoran Milinković rekao je da je svima na terenu bilo neprijatno zbog dešavanja na tribinama uoči večerašnjeg duela sa Crvenom zvezdom.\n"Nije bilo lako i prijatno. Sve smo pripremili, momci su ušli u ritam utakmice i to se sve odložilo. Ali, nekako smo se adaptirali. Neka da bog da nikad ne bude takvih scena. Rivalstvo da, ali ne ostrašćenost i mržnja", rekao je Milinković novinarima posle utakmice.\nDuel Zvezde i Partizana na stadionu "Rajko Mitić" počeo je sa skoro 45 minuta zakašnjenja zbog nereda na tribinama.\n"Utakmica je počela sa mnogo tenzija, a igrači nisu bili krivi za to. Bilo je teško ući u utakmicu sa 40 minuta odlaganja. Sve je proteklo fer između igrača i stručnog štaba", rekao je Milinković.\nPartizan je zadržao pet bodova prednosti nad drugoplasiranom Zvezdom, posle 24 kola, pošto je kao gost igrao bez golova sa "večitim" rivalom.\n"Značajno je i to što imamo bolji međusobni skor. Poštujemo svakog protivnika i učinićemo sve što je do nas da sačuvamo prednost jer želimo titulu", kazao je Milinković.\nOn je naveo da njegova ekipa nije imala za cilj da osvoji bod, ali da je zadovoljan rezultatom.\n"Partizan nije ušao u utakmicu sa ciljem da osvoji bod već da napravi nešto više. Ipak, zadovoljan sam ostvarenim. Igra je bila fer jer su tenzija i ulog bili veliki", dodao je trener crno-belih.\nOn nije želeo da se složi sa ocenom da je njegova ekipa igrala bez klasičnog napadača, rekavši da je Petar Grbić igrao špica tokom karijere.\n"Ne stoji ocena da je Partizan igrao bez špica. Nametnula nam se ideja da Grbića stavim u napad jer je pre dve-tri sezone igrao kao špic i na Marakani dao dva gola, doduše dok sam vodio OFK Beograd. Za malo da nam prođe ta ideja", rekao je Milinković.\nPartizan će u narednom kolu u sredu dočekati Jagodinu, dok će Zvezda gostovati Donjem Sremu.


Beograd dobija još jednu kulu, evo gde će biti - VIRALNE\nHome / DRUŠTVO / Beograd dobija još jednu kulu, evo gde će biti\nBeograd dobija još jednu kulu, evo gde će biti\nU Beogradu će do kraja godine početi izgradnja nove poslovne kule, „Biznis Garden“, najavili su investitori.\nReč je o projektu u okviru stambeno-poslovnog kompleksa „Central Garden“ u koji će izraelske kompanije „AFI Europe“ i „Shikun & Binui Group“ uložiti više od 150 miliona evra.\n„Vrednost projekta je veća od 150 miliona evra, a najveći deo novca je već uložen. Projekat kombinuje stambeni i poslovni prostor, a sada se gradi i poslovna kula i to će biti jedinstveni poslovni prostor klase A u centru grada“, najvio je partner-investitor na projektu Gili Dekel.\n← Prethodna vest Radovi od Gazele do petlje Nacional, zatvorena krajnja leva preticajna traka\nSledeća vest → Svaka treća porodica u Srbiji – bez poroda!


Uspešno održan prvi "balon" ABA2 lige (VIDEO) - OGLASNA TABLA - INFO\nUspešno održan prvi „balon“ ABA2 lige (VIDEO)\n20 новембра, 2020 033\n– Na Zlatiboru je više nego uspešno završen prvi turnir košarkaške ABA 2 lige, u okviru koga je odigrano četiri kola sa 24 utakmice, što ga preporučuje da u toku ove sezone bude organizator još jednog turnira ili same završnice ove sezone. Poštovanje postavljenih protokola u potpunosti je ispoštovano i ovim turnirom je dat primer kako se mogu održavati sportska takmičenja u uslovima svetske pandemije korona virusa.\nMilija Vojinović, sportski direktor ABA lige zahvalio se opštini Čajetina, Turističko-rekreativnom kompleksu na Zlatiboru i Košarkaškom klubu Zlatibor, kao i hotelima Palisad, Iris i Mons koji su obezbedili izvanredne uslove za smeštaj ekipa i službenih lica zaduženih za organizaciju turnira. Odličnom saradnjom svih učesnika u organizaciji ovog turnira, svakako je u svet otišla veoma pozitivna slika o Zlatiboru i ABA ligi jer nije bilo lako organizovati takmičenje u ovako teškim uslovima s obzirom da smo svi opterećeni pandemijom kovid-19 i da moraju da se poštuju strogi protokoli – istakao je Vojinović.\nSportski direktor ABA lige nije mogao da obeća ali je rekao da ozbiljno razmišljaju da Zlatibor opet bude domaćin jednog od predstojećih turnira, kao i same završnice u kojoj će se igrati plej-of i plej-aut, naglašavajući da su se organizatori pokazali kao odlični domaćini i da zbog toga zaslužuju poverenje čelnika i ekipa ABA lige.\nSve utakmice odigrane su u hali Turističko-rekreativnog kompleksa na Zlatiboru, koja je renovirana zahvaljujući opštini Čajetina koja je finansirala kompletnu obnovu, i tako doprinela da se na Zlatiboru održi jedno ovakvo značajno sportsko takmičenje.\nDirektor Turističko-rekreativnog kompleksa na Zlatiboru Nikola Novaković, izjavio je da su on i svi njegovi saradnici izuzetno ponosni što su posle 24 odigrane utakmice položili ovaj prvi test.\nDefinitivno smo dokazali da je „balon“ sistem, što se ABA 2 lige tiče a verujem i ABA 1 lige, pravo rešenje. Iskreno se nadam da se u martu ponovo vidimo sa ovim ekipama na Zlatiboru – zaključio je Novaković.\nU ime opštine Čajetina, pomoćnik predsednika Opštine Marija Jeremić zahvalila se na podršci u organizaciji turnira čelnicima ABA lige ali i svim zaposlenima u Turističko-rekreativnom kompleksu Zlatibor, Sportskom centru Čajetina, Turističkoj organizaciji Zlatibor, JP „Gold gondola“ Zlatibor i Zdravstvenom centru Užice.\nVideo: zlatiborpress.rs/I. Janković\nTUŽNA VEST: Preminuo patrijarh Irinej\nU Covid bolnici u Krčagovu je smeštena 143 pacijenata\n2 децембра, 2020 2 децембра, 2020 0


Promocija akcije „Sport je važan da bi bio zdrav i snažan”! - Portal Sremske Mitrovice\nPromocija akcije „Sport je važan da bi bio zdrav i snažan”!\nPredsednik Sportskog saveza Srbije Davor Štefanek i generalni sekretar Sportskog saveza Srbije Goran Marinković posetili su Sremsku Mitrovicu u sklopu akcije za najmlađe „Sport je važan da bi bio zdrav i snažan”. Sastanku u Gradskoj kući prisustvovali su zamenik gradonačelnice Petar Samardžić, načelnik Gradske uprave za sport Vasilj Ševo i Nemanja Crnić, generalni sekretar Sportskog saveza Sremska Mitrovica.\nProgram „Sport je važan da bi bio zdrav i snažan” usmeren je na razvoj predškolskog sporta odnosno fizičkog vaspitanja kod dece predškolskog uzrasta, a sve sa ciljem da se kroz posebno osmišljen set vežbi utiče na pravilan razvoj dece i na povećanje broja dece u sportu.\nCilj novog projekta Sportskog saveza Srbije je da se jednako posvete svakom segmentu u svojoj nadležnosti. Ova akcija se sprovodi potpuno besplatno i na čitavoj teritoriji Srbije u predškolskim ustanovama.\nTags: „Sport je važan da bi bio zdrav i snažan”, projekat, promocija\nIzložbu „Zlatnog runa Sirmiuma“ posetila Ministarka Matić!


Avanturizam Sarajeva — referendum o nezavisnosti Srpske (audio) - 26.09.2016, Sputnik Srbija\nAleksandar Vranješ, savetnik predsednika Republike Srpske Milorada Dodika izjavio je za Sputnjik da će ponašanje zvaničnog Sarajeva uz podršku međunarodne... 26.09.2016, Sputnik Srbija\nanalize i mišljenja, intervjui, republika srpska (rs), milorad dodik, aleksandar vranješ, bosna i hercegovina (bih)\n21:36 26.09.2016 (Osveženo: 10:45 24.08.2021)\nAvanturizam Sarajeva može dovesti i do referenduma o nezavisnosti Srpske\nKomentarišući poziv Tužilaštva BiH Miloradu Dodiku povodom, kako se navodi, neizvršavanja odluka Ustavnog suda BiH, Vranješ je rekao da nije prvi put da Sarajevo pokušava putem tužilaštva da na neki način omete politički rad predsednika Dodika.\n„Pretpostavljam, predsednik Dodik se još nije izjasnio o ovom pitanju, da će njegov odgovor biti kao i do sada, a to je da će izjavu, slobodno dati na teritoriji Banjaluke, ali svakako neće ići u Sarajevo."\nOno što je jako važno kad je u pitanju Tužilaštvo BiH, da je Republika Srpska, već u onom prvom referendumu, dovela u pitanje sud i tužilaštvo BiH, kao neustavne kategroje koje su nastale, odnosno institucije koje su nastale odlukom, samovoljom ili pravnim nasiljem visokoh predstavnika i BiH, smatra Vranješ.\n„To je toliko paradoksalna situacija, da mi danas čujemo kako to isto Tužilaštvo, koje je nastalo kršenjem Dejtonskog sporazuma, planira da sasluša gospodina Dodika, zato što je tobože Dodik načino kršenje Dejtonskog sporazuma. To je situacija iz nekog romana, tipa „Kvaka 22". Znači u potpunosti paradoksalna, posebno kad znamo da do danas više od 90 odluka Ustavnog suda BiH, nikad nije implementirano. I nikada nismo videli to isto tužilaštvo BiH da reaguje", objašnjava Vranješ.\nVranješ smatra da će, ako tužilaštvo BiH nastavi „ovim putem uz snažnu podršku Međunaradne zajednice" Srpska dobiti dodadni argument da nastavi istim putem.\n„Republika Srpska je izabrala demokrakse tekovine, demokratkse alate da se bori za svoju poziciju, nikako silu, nikako pretnje, nikakva preglasavanja, nikakva „zavrtanja ruku", nego u potpunosti demokratske alate, o kojima smo toliko učili ovih dvadeset godina i to je naš jedini odgovor na ova pitanja", kaže on.\nVranješ napominje da će na, kako je rekao, na sve avanturizme Sarajeva, odgovor biti demokratska reakcija.\n„Mi moramo da kažemo da se odgovor na ovo vaše pitanje krije u suštini u sinoćnoj izjavi predsednika Dodika koji je rekao da ovo sigurno neće biti poslednji referendum ako se ti pritisci i ta loša praksa nastave. I da ćemo sigurno nastaviti…. Ako se nastavi ovim putem, imaćemo sigurno naredni referendum o pravosuđu BiH. Ako se tako nastavi, sledeće godine ćemo možda imati referendum o samostalnosti RS. Godine 2018. možda o nezavisnosti… Onda je važno da se postavi pitanje, ko onda ovakvim potezima koji izazivaju ovakve, rekao bih demokratske reakcije u RS, ruši BiH", zaključuje Vranješ.


BiH potrebni alternativni izvori snabdijevanja gasom – Energetika.ba\n“BiH trenutno ima samo jedan izvor snabdijevanja prirodnim gasom i mora učiniti napore da obezbijedi alternativne izvore. Država mora odabrati\n“BiH trenutno ima samo jedan izvor snabdijevanja prirodnim gasom i mora učiniti napore da obezbijedi alternativne izvore.\nDržava mora odabrati najpovoljniju opciju snabdijevanja kako bi diversificirala izvore snabdijevanja i osigurala da građani i privreda ne ostanu bez ovog važnog energenta“, istakao je šef USAID misije u BiH, Peter Duffy, na otvaranju konferencije “Opcije razvoja sektora prirodnog gasa u Bosni i Hercegovini“ koja se danas i sutra održava na Jahorini.\nKonferencija koju organizira USAID projekat Investiranje u sektor energije, a čiji je pokrovitelj Ministarstvo vanjske trgovine i ekonomskih odnosa Bosne i Hercegovine, okupila je ključne aktere energetskog sektora iz Bosne i Hercegovine i regije kako bi se pokrenula diskusija o najpogodnijem zakonodavnom i regulatornom okviru s ciljem osiguranja razvoja i sigurnosti snabdijevanja prirodnim gasom u BiH u skladu sa direktivama EU.\n“Veoma je važno da BiH poduzme korake kako bi što prije organizirala sektor gasa na transparentan način. To će omogućiti gasnim kompanijama da rade na učinkovit i transparentan način, a kupci će unaprijed znati kako se izračunavaju cijene koje plaćaju“, dodao je Duffy.\nUz preporuke za donošenje zakonskog i regulatornog okvira u sektoru gasa kako bi se uskladio sa zahtjevima Energetske zajednice, danas će biti predstavljena i aplikacija za izračun transportnih tarifa koja na osnovu ulaznih podataka rezultira nizom mogućih scenarija koji će biti prezentirani na konferenciji. Ovi rezultati mogu pomoći donosiocima odluka da se na osnovu proračuna tarifa opredijele za najbolji način reguliranja sektora gasa u Bosni i Hercegovini.\nGas 567 gas 82 top 1595


Oprečna očekivanja od Kontakt grupe za Kosovo\nZvanicnici kosovske vlade ocekuju da Kontakt grupa pocne sa procenom standarda, a s druge strane predstavnici kosovskih Srba ocekuju prihvatljivu ponudu za donosenje odluke o ucescu na izborima 23.oktobra.\nZenun Pajaziti, koordinator vlade Kosova za standarde kaze da je sutrasnji sastanak Kontakt grupe veoma vazan, ali ne ocekuje spektakularne rezultate:\n“Moze se reci da smo zadovoljni procenom ispunjenja standarda, tako je i nedavni susret u Briselu bio veoma vazan za procenu naseg rada. Nadam se da ce se to desiti i na sastanku Kontakt grupe”, kaze Pajaziti.\nPrema njegovim recima eventualne pozitivne ocene dosadasnjeg rada Vlade i UNMIKa u pravcu ozivljavanja standarda, narocito posle martovskih nemira, bice novi podsticaj za kosovsku vladu:\n“Vazno je da nas rad pozitivno oceni i Kontakt grupa”, kaze Zenun Pajaziti.\nLideri kosovskih Srba ocekuju da ce od rezultata sastanka Kontakt grupe zavisiti i njihov stav o oktobarskim parlamentarnim izborima.\nSef poslanicke grupe koalicije “Povratak”, Dragisa Krstovic za nas radio izrazava ocekivanje da ce Kontakt grupa pokusati da nadje resenje kako bi Srbi odustali od bojkota parlamentarnih izbora:\n”Kontakt grupi je veoma stalo da kosovski Srbi izadju na izbore zakazane za 23. oktobar. Otuda verujem da ce Kontakt grupa pokusati da nadje neko resenje da kosovski Srbi konacno donesu pozitivnu odluku vezanu za izbore”.\nKrstovic ocekuje da Kontakt grupa zauzme stav o primeni nekih delova iz Plana vlade Srbije za decentralizaciju vlasti na Kosovu, sto je uslov za izlazak Srba na izbore:\n“To podrazumeva da bi Kontakt grupa trebalo da preuzme delove Plana vlade Republike Srbije za politicko resenje sadasnje situacije na Kosovu odnosno neke oblike decentralizacije. Ukoliko se to ne ucini u onoj meri koja bi mogla da zadovolji srpske zahteve i srpske interese, znaci ukoliko se to dogodi moze se desiti da Srbi donesu odluku da izadju na izbore. Ukoliko ne onda takve odluke nema, nece je biti”.\nInace, prethodno je najavljeno kako ce glavne teme sutrasnjeg sastanka Kontakt grupe u Njujorku, kojem treba da prisustvuje i sef UNMIKa Soren Jesen-Petersen, biti napori u ubedjivanju kosovskih Srba da izadju na oktobarske izbore, kao i da se izvrsi procena ispunjenja standarada.


Pobedom na regionalnom takmičenju, studenti iz Niša se kvalifikovali za svetsko finale prestižnog programerskog takmičenja\nPočetna/Web vesti/Pobedom na regionalnom takmičenju, studenti iz Niša se kvalifikovali za svetsko finale prestižnog programerskog takmičenja\nTim studenata Prirodno-matematičkog fakulteta u Nišu pobedio je na prestižnom regionalnom takmičenju u programiranju ACM\nTim studenata Prirodno-matematičkog fakulteta u Nišu pobedio je na prestižnom regionalnom takmičenju u programiranju ACM. Takmičenje je održano u Rumuniji, a srpski studenti su ovim izuzetnim uspehom, nakon više od 20 godina, obezbedili plasman u svetsko finale ovog programerskog takmičenja koje će se održati u martu sledeće godine u Portugaliji. Pobeda na regionalnoj rundi je istovremeno i naš najbolji rezultat u istoriji ovog takmičenja.\nPrirodno-matematički fakultet iz Niša predstavljali su studenti Ivan Stošić, Vuk Bibić, Lazar Stamenković i mentor Nikola Milosavljević sa departmana za Računarske nauke. Ivan Stošić, kapiten ekipe, je još tokom srednje škole bio osvajač medalja na Olimpijadi u informatici.\n„Ovo je neverovatan rezultat“, kaže Nikola Milosavljević sa departmana za Računarske nauke PMF-a u Nišu, „ACM SEERC je region u kome učestvuju programerske sile poput Ukrajine, Rumunije, Bugarske… Međutim, ovo nikako nije slučajnost, PMF Niš je i prošle godine bio visoko plasiran na ovom takmičenju i dugi niz godina beleži lepe rezultate na BubbleCup-u. Želeo bih da se zahvalim MDCS-u i fakultetu na podršci a posebno hvala trojici naših genijalnih studenta koji su pokazali izuzetno znanje, koncentraciju i timski rad, upisali sebe, naš univerzitet i Srbiju na svetsku programersku mapu i, nadam se, motivisali mlade programere širom Srbije. “.\n“Prirodno-matematički fakultet u Nišu mnogo pažnje posvećuje radu sa talentovanim studentima, bilo da je u pitanju učešće na domaćim i međunarodnim takmičenjima ili aktivno uključivanje u naučni rad,” kaže Marko Petković, profesor PMF-a u Nišu. “Naši studenti bez problema nalaze posao u struci, a oni najbolji se neretko zapošljavaju u nekim od najvećih domaćih i međunarodnih softverskih kompanija. I pored toga, ovakav uspeh još uvek nismo imali, zbog čega smo svi veoma srećni!”.\n„ACM je za programiranje ono što je Vimbldon za tenis”, kaže Andreja Ilić, zamenik direktora Razvojnog centra kompanije Majkrosoft u Srbiji i nekadašnji student niškog PMF-a, i objašnjava „To je najveće i najuglednije studentsko takmičenje iz programiranja u svetu. Srbija ima jako dobre rezultate na internacionalni olimpijadama za srednjoškolce, ali na univerzitetskom nivou kaskamo. Region u kome je Srbija važi za veoma težak sa vrlo jakom konkurencijom. Ekipa iz Niša je već ostvarila ogroman uspeh osvajanjem prvog mesta u našem regionu. Nadamo se da je ovo početak domino efekta, i da će rezultat biti nastavljen od strane drugih univerziteta u Srbiji“.\nRazvojni centar kompanije Majkrosoft u Srbiji već preko deset godina na različite načine podržava učešće domaćih studenskih timova na ACM takmičenju, od sponzorstva za pokrivanje dela putnih troškova do organizovanja međunarodnog takmičenja Bubble Cup. Tim sa PMF u Nišu je ove godine bio najbolje plasirani tim iz Srbije na Bubble Cup takmičenju i jedan je od timova koji su dobili sponzorstvo Majkrosoft razvojnog centra za učešće na ACM-u.\nMicrosoft razvojni centar već jedanaest godina organizuje Bubble Cup, takmičenje namenjeno studentima i srednjoškolcima, upravo kao vid najpotpunije pripreme za učešće na takmičenju ACM. Razvojni centar je ove godine podržao odlazak pet domaćih studentskih timova u Rumuniju i posebno će podržati tim sa PMF u Nišu za pripremu i odlazak na svetsko finale u Portugalu.\nVeliki uspeh domaćih studenata na regionalnim kvalifikacijama za najpoznatije svetsko programersko takmičenje iz oblasti algoritama je pravi pokazatelj koliko je bitno podsticati i podržavati talentovane studente da razvijaju svoj potencijal, ali i omogućiti svoj deci da od najranijeg uzrasta imaju priliku da se upoznaju sa svetom kodiranja. Algoritamski način razmišljanja i analitički pristup koji programiranje razvija, stvaraju izuzetnu vrednost za koje god zanimanje da se mladi odluče tokom svog školovanja.\nMicrosoft razvojni centar Srbija Niš studenti\nInstagram će koristiti AI da detektuje nasilje na slikama\n#Sinergija18: Vreme je za digitalni proboj


6.6.2018. Vlada Brčko distrikta BiH usvojila je Nacrt Zakona o izmjenama i dopunama Zakona o državnoj službi u organima javne uprave Brčko distrikta BiH.\nŠef Odjeljenja za stručne i administrativne poslove Srđan Blažić pojasnio je da će izmjenama Zakona konkursna procedura sa 60 biti produžena na 90 radnih dana. Usvojenim izmjenama, kako ističe Blažić, rang-lista najuspješnijih kandidata bit će objavljivana na web portalu Vlade Brčko distrikta BiH i na taj način će svi biti obaviješteni o rezultatima konkursa.\n„Izmjene zakona definišu i mandatna mjesta, ali i pooštravanje discipline u javnoj upravi tako da će se ubuduće lakša povreda službene dužnosti koja je do sada bila kažnjavana pismenom opomenom, kažnjavati sa deset posto od plate službenika“, dodao je Blažić. On je rekao da će usvojenim izmjenama prilikom prekobrojnosti odnosno ranijeg penzionisanja, kako je to definisano zakonima PIO Republike Srpske i PIO/MIO Federacije BiH, svi službenici koji nemaju 65 godina života ili 40 godina staža moći dobiti naknadu i ostvariti ovo pravo koje do sada nisu imali.\nVlada Brčko distrikta BiH je danas primila k znanju Informaciju u vezi s registrovanim ustanovama socijalne zaštite za smještaj odraslih i starih lica.\nSabrija Čandić, šef Odjeljenja za zdravstvo i ostale usluge, istakao je da je prilikom pripreme informacije ustanovljeno da na teritoriji Brčko distrikta BiH postoji 16 ustanova koje su namijenjene za smještaj starih lica, a koje su u privatnom vlasništvu.\n„Nakon usvojenih izmjena i dopuna Zakona o socijalnoj zaštiti pripremamo pravilnik kao podzakonski akt koji će regulisati čitav niz problema koji do sada nisu bili riješeni i uvesti red u ovu oblast. U dosadašnjem zakonu nisu bili jasno definisani uslovi kako bi se poboljšao kvalitet života korisnika ovih ustanova. Novim pravilnikom jasno će biti određeni stručni, tehnički i kadrovski standardi“, dodao je Čandić.\nČlanovi Vlade primili su k znanju i Informaciju u vezi s renoviranjem operacione sale u JZU „Zdravstveni centar Brčko“.